13.05.2010 u 12:23\nU Srbiji 68 nedovoljno razvijenih opština\nBEOGRAD – Ministar bez portfelja u Vladi Srbije Sulejman Ugljanin upozorio je da je u prethodnih godinu dana broj nedovoljno razvijenih opština povećan sa 42 na 48. Na konferenciji za novinare povodom završetka konkursa za dodelu sredstava za izradu projektne dokumentacije za nedovoljno razvijena područja, Ugljanin je rekao da su među nedovoljno razvijenim opštinama sada i Bela Crkva, Ali Bunar,...\n16.12.2009 u 22:00\nOpštine dobijaju imovinu i mogućnost da se zadužuju\nPred Vladom Srbije do kraja godine bi, kako najavljuju u Ministarstvu finansija, trebalo da se nađe nacrt zakona o javnoj svojini, na osnovu koga bi pokrajine, gradovi i opštine, javna preduzeća i ustanove postali vlasnici imovine koju trenutno samo koriste ili njome upravljaju. Konačna verzija nacrta zakona nije još utvrđena, iako je tekst još u jesen 2008. godine prošao javnu raspravu u svim...\n28.09.2009 u 22:00\nOpština finansira dobre ideje\nDa bi nekome od oko dve hiljade nezaposlenih pomogla da lakše pronađe uhleblje ili pokrene sopstveni biznis, podstakla preduzetništvo i okupila privrednike sa svoje teritorije, beogradska opština Savski venac će u narednih šest meseci otvoriti sopstveni biznis centar. On je u Srbiji jedinstven po tome što treba da objedini biznis inkubator, takozvani džob šop (mesto za pronalaženje posla),...\n28.07.2009 u 22:00\nOpštine ne poštuju zakon\nNijedna opština u Srbiji nije primenila zakonsku obavezu da polaznu osnovicu za porez na imovinu uskladi sa realnom tržišnom vrednošću kvadratnog metra stana. Procenivši da nije politički trenutak za drastičan udar na džepove građana opštine su pronašle srednje rešenje – ovaj porez povećale su od 8,5 do 40 odsto. Računica im je bila da je u godini „tankih” lokalnih budžeta porez...\n05.05.2009 u 22:00\nOpštine obveznicama skupljaju pare\nGrađani koji na štednji imaju više od četiri milijarde evra mogli bi da postanu značajni investitori na srpskom tržištu kapitala. Jedan od uslova je da im lokalne zajednice, odnosno opštine ponude na prodaju municipalne obveznice. Građani će se opredeliti za taj vid „ulaganja” samo ako taj prinos bude, kako kaže Boško Živković član Ekonomskog saveta premijera Srbije, ne samo...\nSamo tri opštine dobre za posao\nSertifikat „opština sa povoljnim poslovnim okruženjem“ stekle su tri opštine u Srbiji: Kragujevac, Inđija i Loznica jer su stvorile uslove za privlačenje stranih investicija i dobar ambijent za poslovanje privrednika. Drugim rečima, one su za sada jedine u Srbiji ispunile određene kriterijume, kao garanciju privrednicima i potencijalnim investitorima da će dobiti usluge i informacije koje će...\nPunije opštinske kase\nGradske opštine će 2009. godine imati na raspolaganju 13,37 milijardi dinara, što je za oko 41 odsto više nego što su koristile ove godine. Za opštu potrošnju imaće 6,90 milijardi, namensku potrošnju 4,70, a za kapitalna ulaganja 1,77 milijardi dinara. Najviše novca u budžetu imaće Obrenovac sa 1,8 milijardi, Stari grad 1,5 i Lazarevac 1,1 milijardu dinara. Opština Voždovac će raspolagati sa 566...\n27.10.2008 u 23:59\nPredsedniče, imam problem\nNepropisno parkirani automobili, nedostatak kanalizacije, glasna muzika sa splavova i iz kafića i „divlje” deponije smeća su poteškoće na koje ukazuju Beograđani u razgovorima sa predsednicima opština. Osim sa čelnicima lokalnih zajednica sugrađani o načinu rešenja komunalnih problema mogu da porazgovaraju i sa zamenicima predsednika, članovima opštinskih veća ili načelnicima...\n20.09.2008 u 22:00\nPredgrađe se nada boljitku\nSedam gradskih opština na obodu Beograda sa neizvesnošću očekuje usvajanje novog statuta grada. Nacrt ovog dokumenta, što do sada nije bio slučaj, obećava izjednačavanje statusa predgrađa sa užim delom prestonice i ravnopravno korišćenje novca iz gradskih fondova. Ukoliko statut bude usvojen u predloženom obliku Mladenovac, Obrenovac, Lazarevac, Grocka, Barajevo, Sopot i Surčin moraće da se...


Više od milion evra u Boru iz projekata prekogranične saradnje – RADIO TELEVIZIJA BOR\nViše od milion evra u Boru iz projekata prekogranične saradnje\nBOR – Grad Bor će ove godine učestvovati u dva IPA projekta prekogranične saradnje, čija je ukupna vrednost više od milion evra.\nPrema rečima člana Gradskog veća u Boru Srećka Zdravkovića, prvi projekat, koji je veoma značajan za poboljšanje zaštite građana, je obuka i nabavka opreme za vatrogasno spasilačku jedinicu u Boru, vredan 887.000 evra. Na osnovu ovog projekta do kraja ove godine trebalo da u Bor stignu dva komandna vatrogasna vozila, a o njegovoj konkretnoj realizaciji razgovaraće se sutra u Boru sa predstavnicima opštine Đermata iz Rumunije sa kojom Bor zajednički realizuje ovaj projekat.\nDrugi značajan projekat se realizuje u saradnji sa opštinom Bojčinovci iz Bugarske i podrazumeva proveru kvaliteta zemljišta i voda na šest lokacija u Boru, terenskom laboratorijom. U okviru ovog projekta, vdenog 178 hiljada evra, trebalo bi da budu nabavljena dva nova kamiona smećara za JKP „3. oktobar.“\nPrema rečima Srećka Zdravkovića, Grad Bor se sve više okreće projektnom finansiranju, pisanju projekat i obuci za njihovu implementaciju, što se prošle godine pokazalo kao izuzetno korisno, a slične aktivnosti nastaviće se i ove godine.\nTags: Bor, bugarska, grad bor, IPA projekat Rumunija-Srbija, prekogranicna saradnja, rumunija\nPrevious Gradnja brzih saobraćajnica u istočnoj Srbiji počinje sledeće godine\nNext Sutra su zimske zadušnice


Nino Brajović: Televizija Bor uspešan medijski primer – RADIO TELEVIZIJA BOR\nBOR – Uprkos teškim godinama za novinarstvo, poslovanje i opstanak elektronskih medija i privatizacije, Televizija Bor, jedina je medijska kuća koja je na prostoru istočne Srbije opstala 24 godine i sačuvala sve vrednosti i principe profesionalnog informisanja javnosti. Napore menadžmenta i zaposlenih da se održi rad televizije, i još tri medija koja postoje i rade u okviru preduzeća ŠRIF d.o.o. prepoznalo je i podržalo i Ministarstvo kulture i informisanja.\n„Najpre bih želeo da čestitam 24. rođendan Televiziji Bor, to je jedna zaista ugledna regionalna televizija i zaista visoko mišljenje imam o radu Radio televizije Bor. To je pravi regionalni javni servis koji uspeva da informiše građane Bora, ali ne samo građane Bora već i građane susednih opština koje prate signal TV Bor, Boljevca, Knjaževca, Zaječara i Negotina, to je standard koji je sačuvan svih ovih godina i to je nešto što garantuje i budućnost u godinama koje su teške i koje dolaze. Ono što me posebno raduje i zbog čega sam izuzetno zadovoljan jeste činjenica da je ova Radio televizija Bor uspela da preživi privatizaciju“, kaže Nino Brajović, državni sekretar za informisanje i medije i dodaje „da su menadžment preduzeća i posebno direktor Vladan Novović, bili uporni i istrajni i uspeli su da pronađu rešenje koje je dobro ne samo za medijsku kuću i zaposlene, već i za gledaoce, ali i slušaoce Radio Bora. To je nešto što je dobar epilog privatizacije“, istakao je državni sekretar za informisanje i medije Nino Brajović.\n„Ja moram da kažem da me je gospodin Brajović, vrlo prijatno iznenadio i da mi je izuzetno drago da ponekad ono što mi radimo i način na koji radimo veći efekat ima van Bora, nego u samom Boru. To je prosto jedna situacija koja se dešava godinama. Ja moram da kažem da mi imamo zaista iskrenu i veliku podršku svih ljudi u ministarstvu kulture i informisanja, na čelu sa gospodinom Brajovićem ali i od pomoćnika ministra i drugih ljudi koji odlučuju u ovoj medijskoj sferi. Mi smo jedna od retkih televizija koje imaju priliku da aktivno učestvuju u svim procesima koji se trenutno dešavaju: od izmene krovnih zakona do drugih podzakonskih akata koji su mnogo bitni i koji bi trebali da poprave položaj ne samo Televizije Bor već i drugih medijskih kuća u Srbiji. Ja moram da kažem ovim povodom da smo mi u preliminarnim dogovorima sa pomoćnikom ministra koji je zadužen za digitalizaciju da Televizija Bor bude regionalni centar za digitalizaciju, pre svega filmske i televizijske, a videćemo i radijske građe u ovom delu Srbije. Mi smo pre nekoliko godina krenuli u proces digitalizacije „Bakar filma“, koji je druga najveća arhiva posle Jugoslovenske kinoteke u Srbiji i skoro 90 odsto te građe je digitalizovano. U planu je takođe, da se ta građa koja je digitalizovana, a koja je dostupna našim gledaocima putem televizije, pusti i preko Radio televizije Srbije i drugih medija, kako bi i drugi građani Srbije mogli da vide to kulturno istorijsko blago koje se čuva ovde kod nas“, kaže Vladan Novović, direktor „ŠRIF“ d.o.o i dodaje da je „Televizija Bor započela bolji razvoj i unapređenje dopisničke mreže, kao i da će, bez obzira na konkurse lokalnih samouprava za sufinansiranje medijskih sadržaja, nastaviti da još bolje i još detaljnije izveštava sa regiona i lokala“.\nTags: dan televizije, direktor, drzavni sekretar za informisanje, mediji, medijski, ministarstvo kulture i informisanja, nino brajovic, Privatizacija, regionalna, RTV Bor, srif doo, televizija, televizija Bor, tv bor, vladan novovic\nPrevious Vladimir Radomirović novi predsednik Udruženja novinara Srbije\nNext Ministarstvo: Precizirati iznos budžetskih sredstava za medije!\n51 minut ago Ljiljana Đorđević\n54 minuta ago Ljiljana Đorđević\n59 minuta ago Goran Gramic


Potpredsednik opozicione Narodne stranke i poslanik Skupštine Srbije Miroslav Aleksić\nPotpredsednik opozicione Narodne stranke i poslanik Skupštine Srbije Miroslav Aleksić izjavio je da je Predag Koluvija, uhapšeni vlasnik dobra "Jovanjica" gde je zaplenjena velika količina marihuane, veoma blizak i dobro poznat vrhu vlasti i predsedniku Srbije Aleksandru Vučiću, koji ga je vodio na više biznis foruma u Rusiji, Kazahstanu i u Srbiji.\n"Koluvija je blizak Srpskoj naprednoj stranci (SNS) i u prostorijama te stranke je držao predavanja o uzgoju organske hrane, a govorio je i na skupu kojem su prisustvovali član Gradskog veća Beograda Dragomir Petronijević i pomoćnik gradonačelnika Zrenjanina Duško Radišić", rekao je Aleksić i pokazao fotografije na kojima je Koluvija sa tim funkcionerima SNS-a.\nKompanija "Jovanjica” iz Stare Pazove u javnosti je bila poznata kao jedan od najvećih proizvođača organske hrane u Srbiji, a prema dokumentaciji do koje je došao istraživački portal Insajder, od aprila ove godine dozvoljeno joj je da u svojim staklenicima proizvodi industrijsku konoplju.\nU danima nakon policijske akcije, u kojoj je devet osoba privedeno zbog proizvodnje droge u „Jovanjici“, a više tona marihuane zaplenjeno, mediji su podsećali da su svojevremeno ovo imanje obilazili visoki državni funkcioneri - Zoran Babić i Aleksandar Vulin.\nPotpredsednik Narodne stranke Miroslav Aleksić je 28. novembra izjavio da je Koluvija po hapšenju zvao brata predsednika Srbije Andreja Vučića, kao i da je „jedan od čestih kontakata u imeniku Koluvije“ i ministar policije Nebojša Stefanović.\nMinistar policije je te tvrdnje negirao, a na današnjoj konferenciji za novinare Aleksić ističe da se Nebojši Stefanoviću „više ništa ne može verovati“, pa ni da Koluvija prilikom hapšenja nije tražio zaštitu od predsednikovog brata Andreja Vučića.\nAleksić je ponovio da se dokazi o umešanosti vrha vlasti i zaštiti koju je Koluvija dobijao za uzgoj marihuane nalaze u telefonu vlasnika "Jovanjice", a ne u telefonima Andreja Vučića.\n"Ponovo pozivam Tužilaštvo za organizovani kriminal da objavi da li je Koluvijin telefon veštačen. Niko nije tražio ni od Stefanovića niti od Vučića da se o tome oglašavaju, jer oni nisu nadležni", rekao je Aleksić.\nVučić: Moj brat se nije čuo sa vlasnikom Jovanjice\nNa tvrdnje iz opozicije da se vlasnik „Jovanjice“ Predrag Koluvija čuo sa Andrejem Vučićem, predsednik Srbije Aleksandar Vučić je odgovorio da njegov brat nema veze Koluvijom.\n"On nema veze sa čovekom iz Jovanjice. Gde se i kad sa njim čuo, zna li neko, ne zna jer se to nije dogodilo", rekao je Vučić, koji je prisustvovao početku radova na izgradnji auto-puta Ruma-Šabac i dodao da njegovi protivnici znaju da ga boli kad napadaju njegovu porodicu i proglašavaju ih mafijašima.


07.11.2017 10:41 | Agencije\nTorino, London - Snažan rast globalnog bogatstva dodao je gas proizvođačima superluksuznih automobila, koji ove godine bilježe značajan rast potražnje i skok profita.\nČuveni italijanski proizvođač sportskih automobila objavio je izvještaj za prvih devet mjeseci koji pokazuje skok neto dobiti za gotovo 40 odsto na 401 milion, a prihoda za skoro 14 procenata na 2,6 milijardi evra. Izvršni direktor kompanije Seđo Markione je stoga razdragano najavio da bi "Ferari" ove godine mogao dostići milijardu evra dobiti - čak dvije godine prije plana.\n"Ferari" je u devet mjeseci ove godine prodao 6.381 automobil - pet odsto više nego godinu ranije. Najviše ih je, 2.938, vlasnike našlo na tržištu Evrope i Bliskog istoka, koje bilježi skok prodaje od 46 odsto. Na evropskom tržištu najviše su ih kupili Britanci - 666, a slijede Nijemci sa 560 komada. Britansko tržište je na godišnjem nivou raslo osam, a njemačko više od deset procenata. Na tržištima Sjeverne i Južne Amerike prodato je 2.078 automobila uz rast iznad 32 odsto.\n"Ferarijevi" prodajni rezultati nisu usamljeni i pozitivan trend imaju i ostali proizvođači luksuznih i sportskih automobila. Podaci "Blumberg intelidžensa" pokazuju da je globalna prodaja grupe proizvođača luksuznih i sportskih automobila koju uz "Ferari" čine "Rols-Rojs", "Lamborgini", "Bentli" i "Meklaren" u posljednjih pet godina porasla 51 odsto. Samo prošle godine tih pet brendova prodalo je više od 30.000 automobila.\nDa se bogataši sve češće odlučuju na povećanje voznog parka govori i podatak o poslovanju britanske kompanije "HR Onjen", najvećeg svjetskog trgovca automobilima koje proizvode "Rols-Rojs", "Bentli" i "Bugati". U godišnjem izvještaju o poslovanju koji je obuhvatio period zaključno sa krajem marta ove godine ta kompanija je iskazala za petinu veću prodaju vrijednu 428 miliona funti i čak 78 odsto višu dobit prije oporezivanja od 2,9 miliona. Kompanija je taj rezultat ostvarila jer je prodala 33 odsto više prestižnih automobila.\nRastući apetit dobrostojećih osoba podudara se s istraživanjima koja pokazuju da su vrlo bogati u svojim rukama koncentrisali najviši nivo imovine od početka 20. vijeka kada su većinu svjetskog bogatstva držale porodice poput Rokefelera ili Vanderbilta.\nPrema podacima iz istraživanja koje su sproveli švajcarska banka UBS i konsultantska kuća "Prasjvoterhaosu Kupers" imovina svjetskih bogataša lani je porasla 17 odsto na rekordnih šest biliona dolara.\nProizvođači luksuznih automobila koriste ovaj trend isporukom individualizovanih primjeraka na kojima mogu više zaraditi.


Letovi iz Niša već od 5 evra - Niške novine\nNaslovna strana » Letovi iz Niša već od 5 evra\nObjavljeno: 28 jan 2017\nDve niskotarifne avio-kompanije koje redovno lete iz Niša ka čak 9 destinacija širom Evrope nude veoma povoljne cene karata do kraja zimskog reda letenja. Za jednu kartu na letu Ryanair-a do jedne destinacije moguće je kupici po ceni već od 4,99 evra , dok se cene na jednoj od 5 destinacija Wizz Air karte mogu naći po ceni već od 1199 dinara.\nilustracija, Foto: Fly from Niš\nTrenutno najjeftini letovi koje nudi niskotarifni avio-prevoznik Ryanair do Diseldorfa odnosno aerodroma Weeze se kreću po ceni već od 4,99 evra tokom februara meseca. Ukoliko planirate da letite do Bratislave najjeftinije karte možete naći po ceni od 7,99 evra, dok će Vas let do Berlina ili Milana odnosno aerodroma Bergamo koštati po ceni od 9,99 evra tokom februara i marta meseca.\nWizz Air koji takođe redovno saobraća sa aerodroma „Konstantin Veliki“ nudi izuzetno povoljne cene avio-karata već od 1199 dinara i to ka Ajndhovenu i Memingenu. Najjeftinije karte do Bazela, Dortmunda i Malmea se kreću po ceni već od 1799 dinara.\nInače karte možete kupiti preko sajta Ryanair-a i Wizz Air-a ili preko ovlašćenih agencija za prodaju avio karata u Nišu i širom Srbije.\nCirih je prva nova destinacija u 2017.godini do koje će leteti dva švajcarska avio-prevoznika, SWISS i Germania, a čije se karte već za prve letove mogu naći po veoma pristupačnim cenama.\nZa prvi let 2.aprila nacionalne avio-kompanije Švajcarske, SWISS, iz Niša do Ciriha karta se može naći po ceni već od 37 evra. SWISS svojim putnicima nudi tako pristupačne cene po modelu niskotrifnih avio-kompanija koja uključuje samo ručni prtljag do 8kg. Ukoliko ste se ipak odlučili za standardnu varijantu koja je praksa u većini nacionalnih avio-kompanija koja uključuje jedan ručni prtljag, jednu putnu termu i rezervisanje sedišta ta varijanta će vas koštati dodatno 20-tak evra. Postoji i Flex varijanta koja je dostupna po dodatnoj ceni od 50-tak evra. Naravno na letovima SWISS-a dostupna je i biznis klasa.\nNacionalna avio-kompanija Švajcarske je deo Lufthansa grupe. Miles&More program takođe je još jedna povoljnost koja Vam omogućuje da skupljate milje na letovima Swiss-a i drugih Star Alliance partnera(širom sveta), pa ako ste do sada koristili taj program možete kupiti kartu i po dosta nižoj ceni.\nSa druge strane druga švajcarska avio-kompanija svojim putnicima nudi karte po ceni već od 63 evra, bilo da letite iz Niša ili iz Ciriha. Za razliku od niskotarifnih kompanija, Ryanair i Wizz Air, putnicima ova švajcarska avio-kompanija uokviru svoje osnovne(basic) tarife nudi i obrok u avionu kao i besplatan prtljag do 20kg. Više o drugim tarifama koje nudi ova kompanija možete pročitati ovde.\nInače da podsetimo da će obe ove kompanije iz Niša leteti dva puta nedeljno i to SWISS svakog petka i nedelje(od 2. aprila) odnosno švajcarska Germania svakog ponedeljka i petka(od 23.juna).\nKarte možete kupiti preko sajtova swiss.com ili germania.ch ili širom Srbije kod turističkih agencija koje su ovlašćenje za prodaju avio-karata.\n(Tekst: A.P., izvor: Fly from Nis)\nTagoviAerodrom NišFly from NisLetovi avionomLetovi iz NišaNiš aerodrom\nVEST DANA: Niški aerodrom predat državi na upravljanje\n22 juna 2018\nSLUČAJ NIŠKI AERODROM Mihajlović: „Fejk njuz“ je da Vlada nije odobrila produženje ugovora\nNiški aerodrom „stigao“ i do Brisela?


Banjalučki polumaraton - Vivia - oficijelna voda 3. Banjalučkog m:tel polumaratona\nVivia - oficijelna voda 3. Banjalučkog m:tel polumaratona\nBanjalučki m:tel polumaraton i kompanija Vitinka a.d. iz Kozluka potpisali su u Banjoj Luci Ugovor o ekskluzivnom sponzorstvu, po kom je voda Vivia postala oficijelna voda ovog najvećeg sportskog događaja u Bosni i Hercegovini.\n„Polumaraton nosi pečat Banja Luke i mi smo srećni što je upravo naša trka postala nezaobilazno mjesto na mapi trkača iz cijelog regiona i svijeta i što ćemo i ovog 14. maja biti domaćini velikom broju učesnika koji će boraviti u našem gradu“, poručili su organizatori trke.\n„Naš cilj je da razvijamo sportske navike kod naših sugrađana ali i da oplemenimo život u gradu“, kazao je direktor trke Vladimir Selec, ističući da mu je posebno zadovoljstvo što se ove godine brojnim sponzorima pridružila i kompanija Vitinka sa Vivia vodom, koja će, kao oficijelna voda manifestacije, takmičare čekati na okrepnim stanicama i omogućiti im da što lakše stignu do cilja.\n„Vivia voda ima svoju misiju da bude aktivan član lokalne zajednice u kojoj posluje i svako novo sponzorstvo, našem poslovanju, daje dodatnu vrijednost. Banjalučki polumaraton je brend Banja Luke i nama je zadovoljstvo da podržimo najmasovniju i najomiljeniju manifestaciju u BIH i trudićemo se da banjalučkom polumaratonu budemo dobar partner i da kroz ovo sponzorstvo i naše promocije obogatimo ovaj događaj i budemo istinska podrška svim trkačima“, izjavio je Mirko Savić, direktor marketinga kompanije Vitinka.


“Zabrinjava poslednjih sedam dana rast broja inficirane dece”\n“Raspust koji se planira je sjajna stvar, kao što je bio i krajem oktobra, kada je zaustavljena kriva inficiranja, tako očekujemo da će se desiti i sada”\nDirektor Doma zdravlja Savski venac i koordinator procesa imunizacije u Beogradu Zoran Bekić izjavio je da zabrinjava broj osoba na bolničkom lečenju, na respiratoru i broj preminulih od korone. Vakcinacija je jedino pravo oružje protiv korone, istakao je Bekić.\nKako je rekao Bekić, gostujući u Dnevniku RTS-a, epidemijska situacija je ozbiljna, brojevi su veliki, u prethodnom periodu svaki dan se inficira 12.000, 15.000 do 20.000 ljudi – sada je oko 10.000 ljudi.\nDodaje da omikron cirkuliše u populaciji kao i delta soj.\nBekić kaže da se omikron soj pomera ka deci i ka starijim osobama i oni su najčešće pacijenti u bolnicama, imaju ugroženo stanje, najčešće se radi o nevakcinisanim osobama, jer u starijoj polulaciji dve trećine je imunizovano.\nOn ističe da je veliki pritisak na kovid ambulante.\n“U decembru imamo broj pacijentama koji idu kroz kovid ambulantu u DZ Savski venac – do 150, tek 31. decembra više od 200. U januaru broj je tri do četiri puta veći – imamo 450”, kaže on.\n“Zabrinjava broj inficirane dece”\nOko 600 je bilo krajem januara, broj pacijenata koji su bili pozitivni – prvi pregledi sa onima koji su došli i imaju koronu je 50 do 71 odsto. Kod dece je taj procenat vidno manji i on je od 20 do 40 odsto, napominje Bekić.\nPrema njegovim rečima, zabrinjava poslednjih sedam dana rast broja inficirane dece, koji je krajem decembra bio od jedno do dvoje dece u Savskom vencu, u prvim danima od 10 do 12, krajem prošlog meseca je broj 25, dominiraju školaska deca – njih 20, a petoro u predškolskoj uzrasnoj dobi.\nRaspust koji se planira je sjajna stvar, kao što je bio i krajem oktobra, kada je zaustavljena kriva inficiranja, tako očekujemo da će se desiti i sada, kaže dr Bekić.\nTagovi :kovid 19, omikron, Zoran Bekić\nUkidanje maski za decu i zaposlene u školama u Sloveniji


30 pomagala, malo li je? Ponosni smo na celu Srbiju, na svakog pojedinca, kompaniju, držvanu instituciju i podršku kojuova akcija ima kako bi bilo ovako divnih rezultata. Danas smo uručili dva specijalna laptop računara koja su obezbeđena uz podršku platne institucije PaySpot, drugarima Danilu i Jani u Nišu.\nUručenje se održalo u Specijalnoj školi sa domom učenika "Bubanj". Zahvaljujemo se direktoru škole, Goranu Maloviću, koji nas je ugostio i poklonio fotografije koje su deca lično oslikala na platu.\nZameniku gradonačelnika Milošu Banđuru, na pozitivnim rečima podrške kome smo uručili našu sliku mozaika sa manifestacije Čepom u svet kao zahvalnost za dosadšnju nesebičnu podršku.\nUručenje je uveličala Mina Anastasov, dete kome smo pomogli pre tri godine u vidu električnog tricikla i to je bilo prvo pomagalo u Nišu.\nPohvaljujemo naše koordinatore Jelenu Mitić Trajković iz Niša i Dragana Antića iz Aleksinca koji su naši heroji, ljudi koji održavaju ovu akciju u ovom kraju naše zemlje.\nMi se sa ovog puta vraćamo bogatiji za mnoge osmehe i uspomene, a nadamo se da fotografije mogu da prenesu bar deo atmosfere.


Opet retorika iz ’90-ih u Skupštini: Horski kleveću nezavisne medije – N1 i Novu – Centar za razvoj lokalnih medija\nI dok se u Srbiji hiljade ljudi bori za vazduh i čeka na red za lekarsku pomoć, poslanici Skupštine Srbije horski su koristili govornicu da bi se obračunavali sa političkim protivnicima, predstavnicima Evropske unije ali i medijima koji nisu pod kontrolom vlasti.\nU raspravi o finansijskom izveštaju REM-a, mladi lavovi Srpske napredne stranke, sipali su „brzinom munje“ laži, klevete i targetirali između ostalih i novinare Nove S i N1.\nOno što se danas moglo čuti od poslanika, praktično jednopartijske Skupštine, identično je retorici 90-ih, jer ste ponovo mogli da čujete da su novinari: „strani plaćenici i domaći izdajnici, anti-državni neprijatelji, da pozivaju na ubistvo predsednika“.\nNa ove laži i targetiranje oni koji su vodili sednicu nisu odreagovali ni u jednom trenutku.\nOvo nije prvi put da poslanici zloupotrebljavaju govornicu da bi napadali novinare, jer su to radili i juče i svaki prethodni put. Ipak nivo danas izgovorenih laži i neargumentovanih optužbi prešao je u novu fazu koja direktno ugrožava bezbednost naših novinara.\n„Ovim nezavisnim medijima N1 i Nova S, antisprskim medijima, nema tu trunke nezavisnosti i njih može opisati samo jedna rečenica – domaći izdajnik, strani plaćenik“, navela je poslanica SNS Biljana Pantić Pilja.\nPoslanik SNS Miloš Terzić je rekao da se „te televizije predstavljaju kao mediji, a u stvari su samo politički protivnici SNS“. „Konstanstno se napada SPC, Krizni štab i naši lekari jer je njihova jedina politika – što gore za Srbiju to bolje za njih“. Otišao je i korak dalje… „Žele da formiraju pogodnu atmosferu da neko od kriminalnih krugova u regionu fizički ukloni Vučića, jer im je smetnja“, rekao je. „Suština je da N1 i Nova S predstavljaju jednu antidržavnu konstrukciju“, naveo je u Skupštini Terzić.\nPoslanica Ivana Nikolić rekla je da je u pitanju „apsolutno antidržavno ponašanje“.\nPoslanik takođe naprednjaka Đorđe Todorović je rekao da „ti mediji polako postaju političke partije“.\n„Njihovi politički aktivisti, a pri tom mislim na novinare N1 i Nove S, sjajno obavljaju posao, mogu čak da zasene one iz bivšeg režima… Ne rade ništa da informišu javnost Srbije, da se neko zaista zapita kako je moguće da se na tim kanalima, antidržavnim, da se vodi perfidna, proračunata kampanja protiv države Srbije, da se pokrene postupak i da se vidi zašto se stvara takva atmosfera. Jer kada pogledamo Tviter prepiske, ja mogu da vidim da određeni ljudi licitiraju i utrkuju se sa koliko metaka u leđa će da završi predsednik Vučić“, rekao je na sednici Skupštine.


Održivost i opravdanost projekta competenceNET potvrđena je i proširenjem djelokruga planiranih projektnih aktivnosti. U prilog tome govori i to što je Centar kompetencija Podgorica otvorio vrata svojih prostorija i za buduće korisnice/ke usluga Biznis savjetovališta za žene i mlade. Tim povodom, u nastavku slijedi saopštenje za javnost objavljeno na veb sajtu Glavnog grada.\nLjubica Kostić-Bukarica, predsjedica Asocijacije poslovnih žena Crne Gore predstavila je novi ciklus rada Biznis savjetovališta. Ona je naglasila da će se konsultacije održavati kao i do sada jednom nedjeljno u Centru kompetencija. „Ova godina je posebno značajna za Asocijaciju poslovnih žena zato što obilježavamo desetogodišnjicu rada. Jubilej ćemo slaviti radno kroz niz seminara, radionica i okruglih stolova, koje ćemo organizovati tokom čitave godine i nastojati da okupimo što veći broj žena i mladih ljudi u Crnoj Gori.” istakla je o Kostić-Bukarica.\nZvezdana Oluić, šefica Sektora za PR i marketing u Uniji poslodavaca Crne Gore (UPCG) i članica Asocijacije, iskazala je zadovoljstvo što će Biznis savjetovalište za žene i mlade u narednom periodu raditi upravo u prostorijama Centra kompetencija Podgorica. „Centar je otvoren krajem prošle godine, a njegovo uspostavljanje predstavlja jednu od aktivnosti projekta competenceNET koji se sprovodi u okviru programa prekogranične saradnje INTERREG IPA Hrvatska-Bosna i Hercegovina-Crna Gora 2014-2020, čiji je UPCG partner u našoj zemlji. Zahvaljujući postojećim kapacitetima i savremenoj, vrijednoj tehnici kojom je Centar kompetencija opremljen, korisnici Biznis savjetovališta biće u prilici da pohađaju i niz obuka i mentorskih programa koje će UPCG organizovati s ciljem jačanja preduzetništva, malog i srednjeg biznisa i ženskog preduzetništva, kao i podsticanja kreativnog pristupa u razvoju poslovnih ideja kod žena i mladih. Vjerujemo da će svi budući korisnici usluga Biznis savjetovališta za žene i mlade u potpunosti ispuniti svoja očekivanja, a time i dodatno potvrditi uspjeh i opravdanost ove sjajne inicijative koju Asocijacija i Biro Glavnog grada realizuju već treću godinu zaredom, uz aktivno učešće predstavnice UPCG kao jedne od konsultantkinja Biznis savjetovališta“ istakla je Oluić.


Eksploatacija će donijeti u Čelebićima milione i nova radna mjesta - Glas Srpske\nRadmila Đević 03.03.2019 09:28\nFoča - Firma “Vestern majning” d.o.o. Banjaluka uskoro bi trebalo da krene u eksploataciju olova i cinka i pratećih metala bakra i srebra na ležištu Čelebići kod Foče što će ovoj lokalnoj zajednici donijeti veliku korist i nova radna mjesta.\nNakon četvorogodišnjih geoloških istraživanja koje je banjalučka firma obavila u Čelebićima, koncesiju za eksploataciju nedavno im je dodijelilo Ministarstvo energetike i rudarstva RS na period od 15 godina, a investicija je vrijedna sedam miliona maraka.\n- Nakon što nam je dodeljena koncesija za eksploataciju olova, cinka i pratećih metala na Čelebićima, krenuli smo u pripremu za izradu Glavnog rudarskog projekta. Sada nam predstoji period i izrade prateće dokumentacije, kao što su odobrenja, prostorno planska dokumenta i slično. Nakon toga, pristupiće se izgradnji infrastrukture koja je potrebna za eksploataciju - kaže zamjenik direktora kompanije “Vestern majning” Vladimir Rudić. On dodaje da su dosadašnja istraživanja potvrdila opravdanost otvaranja rudnika i započinjanje eksploatacije.\n- Dokazane su i ovjerene rezerve od milion tona. Nastojaćemo da dodatnim istraživanjima povećamo sirovinsku bazu za buduću eksploataciju i na tome će se intenzivno raditi - dodaje Rudić.\nVeliku i direktnu korist od ovog projekta imaće RS, a posebno lokalna uprava.\n- Kada je riječ o značaju za lokalnu zajednicu, ali i za cijelu Republiku Srpsku, smatramo da je korist izuzetna, kako direktna, tako i indirektna. Svjetska statistika pokazuje da jedan zaposleni u rudniku generiše angažman od tri do pet radnika u pratećim djelatnostima, koje su potrebne za funkcionisanje rudnika. Tu su, naravno, i benefiti kao što je razvoj ruralnog kraja u kojem se nalazi rudnik, javne infrastrukture, obrazovanja, zdravstva, kao i dugoročni razvoj kadrova - naveo je Rudić.\nNačelnik Foče Radisav Mašić ocjenjuje da je riječ o ozbiljnom projektu koji Foči donosi brojne benefite.\n- To će biti vrlo isplativa investicija koja će otvoriti nova radna mjesta, a osim toga imaće sigurno tržište jer ova kompanija ima rudnike u Srebrenici, Olovu, na Rudniku u Srbiji, tako da nas iskustva tih sredina uvjeravaju i daju optimizam. Ovo će biti prvi rudnik metala na području Srpske otvoren u poslijeratnom periodu - rekao je Mašić.\nLokacija na kojoj će se eksploatisati ruda od centra Foče je udaljena tridesetak kilometara i obuhvata površinu od 42 kvadratna kilometra. Eksploatacija će se odvijati površinskom i podzemnom metodom otkopavanja na način kojim se obezbjeđuju optimalno iskorišćavanje ležišta mineralne sirovine i bezbjednost ljudi, objekata i imovine, a u skladu sa odobrenom tehničkom dokumentacijom.


Kurtiju dogovor sa Beogradom nije prioritet\nPotencijalni kosovski premijer\nPotencijalni kosovski premijer Aljbin Kurti izjavio je da mu dogovor sa Beogradom nije među prioritetima, a Srbiji poručuje da bi trebalo da se suoči sa sopstvenom prošlošcu, “umjesto da na Kosovo i Albaniju gleda vojnim dvogledom”.\nKurti je u intervjuu Gardijanu rekao da formiranje vlade očekuje u roku od mjesec dana, ali da mu prioritet nije postizanje dogovora sa Beogradom.\nTakse na srpsku robu, kaže, neće ukidati, osim u slučaju recipročnih mjera Beograda, pod čim podrazumijeva obustavljanje međunarodne diplomatske kampanje sa ciljem povlačenja priznanja kosovske nezavisnosti.\n"Ako žele da započnu dijalog, trebalo bi da zaustave klevete u vezi sa našim pravom na državnost. Srbija bi se trebalo suočiti sa sopstvenom prošlošću, umjesto da na Kosovo i Albaniju gleda vojnim dvogledom", rekao je Kurti.\nBritanski list navodi da će novi kosovski premijer ipak biti pod međunarodnim pritiskom da postigne sporazum sa Beogradom i podsjeća da su SAD postavile novog specijalnog izaslanika za oživljavanje dijaloga.\nKurti je najavio i da će njegov program u tri faze započeti u okviru dijaloga “odozdo prema gore” sa kosovskim Srbima o praktičnoj saradnji, poslije čega će uslijediti pregled 33 sporazuma u okviru Briselskog sporazuma i na kraju sastanak sa Žosepom Borelom, novim šefom diplomatije EU.\nTražiće smjenu Tačija\nUjedinjenje u okviru federacije\nKurti ne odustaje od "velike Albanije": Kosovo i Albanija treba da se integrišu\nOlimpijski plamen povučen iz javnosti


Predstavljeni rezultati Projekta u Kraljevu\nNa sastanku sa čelnicima i radnom grupom u gradu Kraljevu, koji je održan 27. maja 2015. godine, predstavnici OPTIMUSA - Centra za dobro upravljanje predstavili su konačne rezultate Projekta “Unapređenje poslovnog okruženja na lokalnom nivou kroz regulatornu reformu”.\nIstaknuto je da uštede za poslovni sektor u Kraljevu na godišnjem nivou iznose oko 3,92 miliona evra. Uštede su postignute kroz pojednostavljenje administrativnih postupaka koje su u nadležnosti lokalne samouprave: rokovi su skraćeni kod 89% administrativnih postupaka, dokumenta eliminisana kod 73%, a takse i naknade kod 60% postupaka.\nTakođe, uvođenjem elektronskog registra administrativnih postupaka na internet stranicu grada (http://79.101.44.220:86/kv/), transparentnost rada Gradske uprave je unapređena, a strankama je znatno olakšano podnošenje zahteva.\nUčesnici sastanka su se složili da je Projekat značajno doprineo ubrzanju sprovođenja svih administrativnih postupaka, a naročito iz oblasti građevinarstva. Saradnja lokalne samouprave i lokalnih i republičkih javnih preduzeća i katastra, koja je uspostavljena kroz Projekat, omogućiće znatno brže dobijanje dozvola za izgradnju objekata, u skaldu sa novim zakonom.\nG-din Miloš Petrović, načelnik Gradske uprave, je istakao da je ovim projektom uveden sistem dobrog upravljanja, odnosno uspostavljena efikasna, delotvorna i otvorena lokalna uprava. “Regulatorna reforma ima početak, ali nema kraj. Od izuzetne važnosti je voditi računa o svim ovim načelima prilikom donošenja novih propisa, ali i prilikom identifikacije nekih novih unapređenja”, rekao je g-din Petrović.\nKatarina Milanović, zamenica direktorke OPTIMUS-a je uručila zahvalnicu Gradu Kraljevu za uspešnu saradnju u realizaciji Projekta. Primajući Zahvalnicu, g-din Milun Jovanović, zamenik gradonačelnika, je rekao: “Ova zahvalnica je podsticaj da budemo što bolji ubuduće, pružimo bolje usluge građanima i budemo i dalje primer dobre prakse.”


U Nemačkoj politička bura zbog radnika iz Rumunije i Bugarske › Made-in-Germany.rs\nNovonastale tenzije unutar nove vladajuće koalicije u Nemačkoj izazvalo je pitanje odnosa prema migrantima iz Bugarske i Rumunije.\nPoslanici Hrišćansko-socijalne unije (CSU) koju predvodi Hors Zihofer, inače konzervativni saveznici kancelarke Angele Merkel, smatraju da je unutar granica EU neophodno uvesti dodatne mere za sprečavanje „turizma radi beneficija“, prenosi „Srna“.\nMinistarstvo spoljnih poslova, koje se sada nalazi pod kontrolom levičarske Socijaldemokratske partije (SPD), iznelo je stav da bi uvođenje ograničenja u slobodi kretanja bilo „štetno po Evropu“.\nOd 1. januara ove godine građani Rumunije i Bugarske imaju pravo da se zapošljavaju u zemljama EU bez ikakvih ograničenja. Za ove dve države privremeno su važila ograničenja na tržištu rada od 2007. godine, kada su zvanično i postale članice EU.\nU Velikoj Britaniji takođe je prisutan strah od mogućeg talasa migranata iz istočnih članica Unije, jer bi to lako moglo izazvati opterećenje sistema socijalne zaštite u ovoj zemlji. Nakon proširenja EU 2004. godine u Britaniju je pristiglo daleko više migranata iz istočnih zemalja Evrope nego što su to očekivali britanski zvaničnici.\nInače, Hrišćansko-demokratska unija (CDU) Angele Merkel sredinom decembra prošle godine formirala je koaliciju i sa Hrišćansko-socijalnom unijom i sa Socijaldemokratskom partijom.\nZaustaviti „useljavanje siromašnih“ u Nemačku?\nOd MiG na 05/01/2014 / Tržište rada / Ostavite komentar\n„Help“ i „Karitas“ pomažu samozapošljavanje u Vranju


"Pošte Srbije" izgubile 6,6 miliona evra\n“Pošte Srbije” izgubile 6,6 miliona evra\nNadzorni odbor preduzeća “Pošte Srbije” usvojio je juče izveštaj o devetomesečnom poslovanju, iako je dobit tog javnog preduzeća smanjena u odnosu na isti period prošle godine za najmanje 800 miliona dinara, ili za oko 6,6 miliona evra, prenosi “Blic”.\nOvakav poslovni rezultat direktan je plod rada direktorke Mire Petrović, koja je na čelo “Pošte” došla u septembru prošle godine, tvrde izvori “Blica”. Isti izvor tvrdi i da će se”uskoro videti kako će Vlada reagovati na rad Mire Petrović”.\n– Poslovni rezultati Mire Petrović nisu za hvalu, već za ozbiljno preispitivanje jer je uspela da dobit firme za devet meseci ove godine umanji za 800 miliona dinara u poređenju sa istim periodom prošle godine, kada je ovom firmom do septembra rukovodio Milan Krkobabić. Prošle godine je za devet meseci uknjižena dobit od blizu 2,5 milijardi, dok je ove godine to tek 1,7 milijardi dinara. Ipak, finansijskom akrobatikom ovi negativni rezultati pokušavaju da se ispeglaju do kraja godine da bi se njen rad prikazao pozitivnim – kaže naš sagovornik.\nIzvor “Blica” tvrdi da su ovako negativni efekti zabeleženi zbog više poslovnih propusta.\n– Neverovatno je kako je kod “Pošte” smanjen rast novčanih usluga kad se kod drugih operatera povećava. Zabeležen je i pad u uslugama postekspresa, ali i u IT sektoru (kablovska televizija i informatičke usluge). Neki poslovni potezi Mire Petrović, pre svega onaj u vezi sa ugovorom o autorskim pravima sa “Junajted medija grupom”, kada je posao vredan šest miliona evra dala bez tendera, doveli su do minusa u jedinici “Pošta Net”. Za sve te propuste Mira Petrović je našla zaštitu kod članova Nadzornog odbora – kaže naš izvor.\nPrema juče usvojenm izveštaju u periodu od januara do septembra ukupni prihodi Pošte Srbije dostigli su 18,7 milijardi dinara, dok su ukupni rashodi bili 16,5 milijardi, te je Pošta imala neto dobit od 1,7 milijardi dinara, odnosno oko 13,8 miliona evra.\nPoslovni prihodi su veći od planiranih i na kraju trećeg kvartala iznose 18,1 milijardu dinara. Nešto više od polovine te sume obezbedio je komercijalni servis, uz nastavljen trend rasta prihoda od paketskih, ekspres i logističkih usluga, koji u 2017. iznosi preko 12 odsto.\n“Pošta je poslovne troškove svela na najmanju moguću meru i za 10,3 odsto su ispod planiranih. U posmatranom periodu Pošta je izdvojila 845,9 miliona dinara za investicije, što je za oko 12 odsto više nego prošle godine, a najviše je uloženo u nabavku novih tehnoloških transportnih sredstava koja su osnov poštanske delatnosti“, navodi se u saopštenju Pošte.\n340 radnika “Er Srbije” od danas u sastavu aerodroma “Nikola Tesla”\nSvuda isti scenario, počev od vrha države, pa što ne i u Pošti ? Izaberu neku ženu, poslušnu i zgodnu za upravljanje/manipulisanje i odmah su ispunili sve uslove rodne ravnopravnosti pred strancima, a istovremeno zadržali u potpunosti upravljanje u svojim rukama. Reklo bi se idealan paravan. Vlada, EMS, Pošta...i ko zna koliko još sličnih primera. Naravno da će gđa Petrović biti zaštićena, jer je "samo" radila ono što joj kažu, a novac...zar treba postavljati pitanje gde on završava?!


- Posle zabrane fudbalskog meča između Trepče i Crvene zvezde, koji je danas trabalo da bude odigran u Zvečanu, Priština mora naglavačke da leti iz UEFA i FIFA, gde joj nikada i nije bilo mesto - poručio je Đurić u pisanoj izjavi.\nĐurić je dodao da su svi u proteklom periodu bili svedoci da je samovoljom i protivpravnim odlukama Prištine, suprotno svim sporazumima o slobodi kretanja i savremenim civilizacijskim vrednostima, ulazak na KiM bio zabranjen i političkim zvaničnicima iz Srbije. Podsetio je da ovo nije prvi put da se sportistima onemogućuje dolazak u južnu srpsku pokrajinu.\n- Nastojanjem da instaliraju gvozdenu zavesu između centralne Srbije i naše južne pokrajine, Priština bira put samoizolacije, kao što su Albanci to činili toliko puta u istoriji, ali srpski narod se ne opasuje zidovima i želi da egzistira u otvorenom društvu, onako kako se u savremenoj Evropi danas živi - naveo je Đurić.\nEkspedicija FK “Crvena zvezda”, koja je danas od 14 sati trebalo da odigra utakmicu Kupa Srbije protiv “Trepče” u Zvečanu, nije puštena na Kosmet i fudbaleri su se vratili sa administrativnog prelaza Jarinje.\nTo znači da od utakmice definitivno nema ništa, pa će taj duel biti odigran u četvrtak od 17 sati u Sportskom centru FSS u Staroj Pazovi.


23.09.2020 / 17:08 BiH - Proaktivna transparentnost\nPravo na pristup informacijama ključan je dio Opće deklaracije o ljudskim pravima prema kojem svako ima pravo na slobodu mišljenja i izražavanja, na slobodan pristup informacijama te da od javnih institucija zahtijeva informacije od javnog značaja, ...\n... čime se osigurava transparentno i efikasno upravljanje javnim resursima.\nRadi se o materiji (pravo na pristup informacijama) koja je u Bosni i Hercegovini uređena zakonima usvojenim na državnoj i entitetskoj razini.\nZakon o slobodi pristupa informacijama u Bosni i Hercegovini (ZOSPI BiH) usvojen je 2000. godine, a 2001. godine usvojeni su Zakon o slobodi pristupa informacijama Federacije Bosne i Hercegovine (ZOSPI FBiH) i Zakon o slobodi pristupa informacijama Republike Srpske (ZOSPI RS), a u Brčko distriktu BiH na snazi je Uputstvo za primjenu Zakona o slobodi pristupa informacijama BiH.\nZnačaj i rezultati proaktivne transparentnosti u javnoj upravi u BiH, kao i reforme koje predstavnici bh. vlasti trebaju realizirati, bit će razmatrani pod okriljem online-konferencije koja će biti organizirana u Sarajevu 28. septembra na Međunarodni dan slobode pristupa informacijama koji je proglasio UNESCO 2002. godine na temelju Evropske konvencije o ljudskim pravima i temeljnim slobodama te Konvencije o pristupu informacijama, javlja Agencija MITA Group.\nDržavni koordinator za reformu javne uprave u BiH Dragan Ćuzulan, tim povodom, podsjeća kako je Bosna i Hercegovina bila prva država u regionu koja je usvojila Zakon o slobodi pristupa informacijama BiH, a koji je u vrijeme donošenja, sadržavao vrlo progresivna rješenja.\n- Međutim, zemlje u regiji vremenom su mijenjale svoja zakonodavstva, neke od njih su pravo pristupa informacijama unijele i u ustav, a BiH ostala je na nivou rješenja od prije 20 godina. Današnji ZOSPI, između ostalog, ne prepoznaje potrebu za proaktivnim pristupom informisanju građana. Stoga su promjene nužne i neminovne zbog naših aspiracija da se priključimo porodici evropskih zemalja - kazao je Ćuzulan.\nZbog izuzetno složenog i decentraliziranog političko-administrativnog uređenja, BiH ima glomazan državni aparat, te skupu administraciju, što potvrđuju brojne studije i izvještaji Evropske komisije.\n- Efikasan sustav ostvarivanja i zaštite prava na pristup informacijama predstavlja ogledalo odgovornosti i transparentnosti vlasti, stoga sam ponosna da je Agencija za statistiku BiH jedna od četiri institucije koje u potpunosti poštuju proaktivnu transparentnost u javnoj upravi što predstavlja značajan iskorak naše zemlje ka Europskoj uniji - kazala je Vesna Ćužić, v.d. direktora Agencije za statistiku BiH.\n- Program jačanja javnih institucija u BiH, kao dio podrške reformi javne uprave, od 2015. godine podržava razvoj standarda proaktivne transparentnosti, izgradnju kapaciteta institucija za unapređenje transparentnosti kao i međuinstitucionalnu saradnju. Uključivanjem javnosti u proces donošenja odluka jača se povjerenje građana u tijela vlasti i omogućava dvosmjerna komunikacija na relaciji građani - javna tijela - naglasio je Mathias Mühle, rukovodilac projekta u njemačkom GIZ-u, koji ovaj projekat provodi uime vlada Njemačke i Velike Britanije.\nInače, Vijeće ministara BiH je početkom decembra 2018. godine na 160. sjednici usvojilo Politiku i Standarde proaktivne transparentnosti i u vezi s tim zadužilo sve institucije Vijeća ministara da redovno ažuriraju dokumente i informacije objavljene na svojim službenim web-stranicama.\nPolitika proaktivne transparentnosti i Standardi proaktivne transparentnosti izrađeni su u okviru Programa jačanja javnih institucija u BiH koji provodi GIZ.\nČetiri institucije Agencija za statistiku BiH, Agencija za razvoj visokog obrazovanja i osiguranje kvaliteta, Ured koordinatora za reformu javne uprave i Direkcija za evropske integracije, pokrenule su u okviru Programa jačanja javnih institucija 2015. godine inicijativu za unapređenje transparentnosti u javnoj upravi.\nInicijativa se zasniva na opredjeljenju vlasti u BiH da provedu reforme, kao što su reforma javne uprave i borba protiv korupcije, ali i na međunarodnim inicijativama, poput Partnerstva za otvorenu vlast.\nInstitucije su, zajedno sa organizacijama civilnog društva, Transparency International BiH, Centar za društvena istraživanja Analitika i Centar za istraživačko novinarstvo, izradile određene dokumente.\nIzmeđu ostalog, u okviru Programa jačanja javnih institucija sačinjena je i publikacija o proaktivnoj transparentnosti.\nErdogan odao počast Izetbegoviću: S milošću, poštovanjem, čežnjom...\nOdržana akademija povodom godišnjice smrti Alije Izetbegovića\nBrkić se zahvalio dužnosnicima EEAS-a na pomoći u izazovnom vremenu\nNova afera kadrova SDP-a: U Toplanama nabavili lutku za 6000 KM\nZvaničnici SAD podržali nadzor Parlamenta nad pravosuđem\nIzborne prevare političara\nOdbijena inicijativa za pomoć OSBiH GP-u protiv ilegalnih migracija\n20:19 KORONAVIRUS Brigitte Macron u samoizolaciji\n20:00 BiH Kako je Skupština RS-a Bošnjake redefinisala kao neprijateljske “Turke”


Pobede Denvera i Minesote, dobre partije Jokića i Bjelice (VIDEO) | Novinska agencija Beta\nSPORT | 14.03.2017 09:40 > 14.03 09:50\nPobede Denvera i Minesote, dobre partije Jokića i Bjelice (VIDEO)\nKošarkaši Denvera pobedili su noćas na svom terenu Los Andjeles Lejkerse sa 129:101 i ostvarili treću uzastopnu pobedu u NBA ligi, a srpski reprezentativac Nikola Jokić u pobedi je učestvovao sa 18 poena.\nVil Barton i Džamal Majer predvodili su Nagetse do pobede sa po 22 poena, pa je Denver zadržao prednost nad Portlandom za osvajanje osmog mesta pred plej-of Zapadne konferencije.\nSrpski reprezentativac Nikola Jokić igrao je 24 minuta, postigao je 18 poena, uz devet skokova i četiri asistencije. Danilo Galinari dodao je 18 poena, a Mejson Plamli 15 poena i 10 skokova.\nU ekipi Lejkersa, koja je izgubila 10. put u poslednjih 11 utakmica, Ivica Zubac bio je najbolji sa 25 poena i 11 skokova. Džordan Klarkson postigao je 19, a Brendon Ingram 14.\nMinesota je pobedila Vašington sa 119:104 predvodjena Karlom Entonijem Taunsom koji je postigao 39 poena uz 13 skokova. Ruki Rubio postigao je 22 poena i imao je 19 asistencija, a srpski košarkaš Nemanja Bjelica je za 28 minuta postigao 16 poena uz 10 skokova.\nU ekipi Vašingtona, koja je prekinula niz od šest pobeda, Džon Vol bio je najefikasniji sa 27 poena.\nSan Antonio je pobedio Atlantu sa 107:99 i izjednačio se sa Golden Stejtom po broju pobeda u sezoni. Obe ekipe sada imaju skor od 52 pobeda i 14 poraza, a do kraja regularnog dela ostalo je da se odigra jop 16 utakmica.\nSpurse je do 19. uzastopne pobede na domaćem terenu protiv Atlante predvodio Kavaj Leonard sa 31 poenom, pet skokova i četiri asistencije. Peti Mils postigao je 15 poena i devet asistencija, a Dejvid Li i Deni Grin dodali su po 14 poena.\nBek Denis Šroder bio je najefikasniji u ekipi Atlante sa 22 poena i 10 asistencija, dok je Tim Hardavej mladji postigao 17 poena.\nJuta je pobedila Los Andjeles Kliperse sa 114:108 i stekla dve utakmice prednosti nad njima u borbi za četvrto mesto pred plej-of Zapadne konferencije i prednost domaćeg terena. Jutu je predvodio Gordon Hejvord sa 27 poena, a Džordž Hil dodao je 19 poena, osam skokova i šest asistencija.\nJuta je prekinula niz od devet poraza na domaćem terenu od Lejkersa.\nU ekipi iz Los Andjelesa najefikasniji je bio Kris Pol sa 33 poena, šest skokova i šest asistencija.\nMemfis je pobedio Milvoki sa 113:93 i prekinuo niz od pet poraza, a Toronto je pobedio Dalas sa 100:78. Čikago je pobedio Šarlot sa 115:109 i prekinuo niz od pet poraza, dok je Sakramento pobedom protiv Orlanda 120:115 trijumfovao prvi put posle osam utakmica.


Akcija UM NA DRUM i u Srbobranu - Srbobran Danas\nKategorija: Društvo, Edukacija, Lokalna samouprava, Saobraćaj\nSavet za saobraćaj opštine Srbobran startovao je sa akcijom pod nazivom „Um na drum“. Kampanja ima za cilj smanjenje posledica saobraćajnih nezgoda u kojima učestvuju mladi, formiranje ispravnih stavova, proširivanje znanja, kao i korigovanje nebezbednog ponašanja u saobraćaju kod mladih.\nSloganom kampanje „Um na drum“ se apeluje na promišljeno donošenje odluka mladih u saobraćaju. Akciju je pokrenula Agencija za bezbednost saobraćaja Srbije i ima za cilj da preventivno deluje i poveća bezbednost učesnika u saobraćaju.\nPlanirano je da tokom akcije budu postavljani bilbordi sa upozorenjima na opasnosti koje vrebaju u saobraćaju, štampanje i podela flajera sa adekvatnim sadržajem koji prati akciju, kao i obilazak ugostiteljskih objekata gde bi volonteri akcije sprovodili alkotest kod naših sugrađana koji žele da sarađuju, a kako bi se podigla svest o štetnosti alkohola i kako bi se lično uverili u stepen povećanja nivoa alkohola u krvi, unošenjem alkoholnih pića u organizam. U saobraćajnim nezgodama na svetskom nivou godišnje život izgubi 1,2 milona ljudu, a od 40-50 miliona ljudi bude povređeno u saobraćajnim nezgodama na svetu. Zbog toga UN su proglasile deceniju bezbednosti saobraćaja od 2011 godine do 2020 godine i kao cilj postavili da 2020. godine duplo manje ljudi strada u saobraćajnim nezgodama u odnosu na 2011. godinu.\n7. jula 2020., 01:27


Svi detalji svadbe veka: Ko su bili gosti Novaka i Jelene Đoković?\nSvi detalji svadbe veka: Ko su bili gosti Novaka i Jelene Đoković? (FOTO)\nGlamurozno venčanje održano je u posebno napravljenoj mermernoj kuli, a prilaz ovom turističkom mestu blokiran je već tri dana\nCelebrities 10.07.2014. - 22:21h\nNovak Đoković i Jelena Ristić danas su jedno drugom izgovorili sudbonosno "da" na Kraljevoj plaži, na platou pored vile Miločer.\nDugogodišnja devojka prvog reketa Srbije i sveta uzela je prezime svog supruga. Novaku je kum bio drug iz detinjstva, fudbaler švajcarskog "Serveta", Neven Marković.\nU kom stilu je proteklo prbvo veče svadbe Novaka i Jelene, pogledajte OVDE.\nKako prenosi Radio televizija Crne Gore, glamoruzno venčanje, koje mnogi mediji nazivaju "svadbom veka", održano je u parku pored Vile Miločer, u posebno napravljenoj mermernoj kupoli.\nVreme, na žalost, nije išla na ruku mladencima, budući da je danas na crnogorskom primorju bilo oblačno, a povremeno je padala i slaba kiša.\nCrkveno venčanje uslediće 12. jula, po završetku letnjeg posta i biće upriličeno u uskom krugu članova porodice i bliskih prijatelja.\nKoliko se računa vodilo o privatnosti, svedoči činjenica da niko od gostiju nije bio u prilici da zabeleži taj trenutak, jer su svima prilikom dolaska na plažu oduzeti mobilni telefoni i fotoaparati.\nZvanicama je, takođe, naglašeno da informacije o venčanju ne otkrivaju, jer na taj način čuvaju ekskluzivnost materijala.\nKo je zabavljao goste na momačkoj i devojačkoj večeri Novaka i Jelene Đoković, saznajte OVDE.\nVenčanje je obezbeđivao veliki broj pripadnika privatnog obezbeđenja, a sa strane more, mladence i zvanice čuvala je crnogorska policija sa gliserima.\nPrilaz turističkom kompleksu "Aman" blokiran je već treći dan, a prema pojedinim najavama, tako će biti do 12. jula. Veliki broj domaćih i stranih novinarskih ekipa već danima opseda ulaz grada-hotela Sveti Stefan, kako bi saznali detalje venčanja.\nIpak, jedino je britanski magazin "Hello" dobio ekskluzivno pravo da izveštava sa venčanja.\nĐoković je ranije rekao da mu je "Hello" platio 500.000 evra za ekskluzivno pravo na fotografije sa venčanja, a ta suma biće, kako je obećao, uplaćena u humanitarne svrhe. Ceremoniji je prethodila velika žurka koja je organizovana sinoć i trajala je do kasno u noć, a goste su zabavljali Lena Kovačević i Željko Samardžić.\nMeđu gostima je i legendarni teniser i Novakov trener, Boris Beker. Svi gosti mladenačkog para, osim muzičara koji borave u hotelu "Maestral", smešteni su u rizortu "Aman", čiji vlasnik je sa svojom suprugom među Noletovim gostima na glavnoj svadbenoj ceremoniji.\nŠta kaže majka Jelene Ristić na ćerkin izbor, saznajte OVDE.\nHotel "Aman" je zatvoren od juče za ostale posetioce, a tek će od nedelje ponovo biti na raspolaganju novim gostima. Po želji mladenaca gosti ne bi trebalo da donose poklone, već da doniraju novac u humanitarne svrhe. Svetski teniser broj jedan, koji je titulu na Vimbldonu posvetio budućoj ženi i detetu, rekao je novinarima da će "sada zatvoriti tenisko poglavlje na neko vreme".\n"Puno lepih trenutaka je preda mnom: brak, postaću otac za nekoliko meseci... Uživaću u vremenu sa mojom porodicom i mojom budućom suprugom", poručio je Đoković posle Vimbldona.\nNa planini iznad Svetog Stefana je, povodom Đokovićevog venčanja, postavljena poruka "Imao se rašta i roditi" - reči čuvenog crnogorskog vladara i pesnika Petra Petrovića Njegoša.\nNovak ĐokovićJelena RistićSvadbaGostiVenčanjeJelena Đoković


Košarkašice Srbije u finalu Evropskog prvenstva - 26.06.2015, Sputnik Srbija\nKošarkašice Srbije u finalu Evropskog prvenstva\nŽenska košarkaška reprezentacija Srbije plasirala se u finale Evropskog prvenstva koje se odražava u Mađarskoj i Rumuniji, nakon pobede nad Belorusijom 74:72. 26.06.2015, Sputnik Srbija\nvesti, srbija, evropsko prvenstvo, košarka\n20:10 26.06.2015 (Osveženo: 20:45 25.08.2021)\n© Tanjug / Aniko Kovacs/MTI via APReprezentativke Srbije slave prolazak u finale Evropskog prvenstva\nŽenska košarkaška reprezentacija Srbije plasirala se u finale Evropskog prvenstva koje se odražava u Mađarskoj i Rumuniji, nakon pobede nad Belorusijom 74:72.\nSrbija je posle pobede nad Turskom u četvrtfinalu i plasmana na kvalifikacioni turnir za Olimpijske igre u Riju, napravila još jedan uspeh osvajanjem medalje na evropskom šampionatu, prve još od 1992. godine i srebra u Izraelu.\nObe selekcije su se tokom meča često smenjivale u vođstvu, ali su izabranice Marine Maljković krajem treće deonice napravile seriju i stekle prednost koju nisu ispustile do kraja.\nBeloruskinje su uspele da u finišu unesu neizvesnost, iako su imale pet poena deficita 48 sekundi pre kraja, ali se u poslednjem napadu spetljala naturalizovana Amerikanka Lindzi Harding i Srbija je uspela da se odbrani i obezbedi mesto među dve najbolje ekipe Evrope.\nNajefikasnija u srpskom timu bila je Ana Dabović sa 21 poenom, po 14 su dale Sonja Petrović i Jelena Milovanović, a dva manje dodala je Milica Dabović.\nKošarkašice Srbije u finalu će igrati protiv pobednika između Španije i Francuske, a meč je na programu u nedelju od 19 sati u Budimpešti.


MIJENJAJU SE PRAVILA U ABA Jedan prijedlog odgovara banjalučkom Borcu - Srpskainfo\nABA liga se nalazi u novom problemu zbog pravila. Naime, prema prikazanom na dosadašnja tri turnira najveći kandidat za ulazak u elitni rang je Studentski centar, a tu su i ekipe iz Srbije Sloboda, Zlatibor ili Mladost.\nI upravo tu leži problem jer prema sadašnjim pravilima Srbija ne može da ima više od pet klubova u elitnom rangu. Trenutno prvu ABA ligu igraju Crvena zvezda, Partizan, Mega, FMP i Borac Čačak, tako da bi prema sadašnjim propozicijama čak I da izbore elitni rang ekipe iz Srbije ostale bez promocije ako neko od timova iz ove zemlje ne bi ispao.\nZbog toga se sve više govori o tome da će biti ukinuto ograničenje po broju klubova iz određenih zemalja već od naredne sezone. Ukoliko do toga ne dođe, regionalni mediji ističu da će prvih osam klubova iz ABA 2 lige imati garantovano učešće i u narednoj sezoni, a da će to pravilo važiti i za naredne takmičarske godine, kako bi se obezbijedio kvalitet takmičenja. To je šansa i za banjalučki Borac koji je trenutno među ekipama koje jure plej-of, dok su od toga daleko u dopmaćem prvenstvu.\nUsvojili se ta odluka onda će u problem biti Košarkaški savez BiH jer su tu naveli da će se plasman u međunarodna i regionalna takmičenja određivati prema plasmanu u nacionalnom šampionatu a Spars i Borac bi ako ostane ovakva situacija bili sigurni učesnici ABA 2 i naredne sezone.\nSport ABA 2KK Borackošarka\nRASKID SARADNJE Vovoras više nije trener Panatinaikosa\nNIKOLA JE NAJBOLJI Milutinov proglašen za najkorisnijeg igrača\nOTIŠAO JE VELIKI TRENER I ČOVJEK Banjaluka se oprašta od Đorđa Mikeša\nTEŠKA POVREDA Klemonsu stradala Ahilova tetiva, propušta li cijelu sezonu (VIDEO)\nRASTANAK Glogovac: Nisu se poklopile neke stvari tokom sezone


Završen 1. Mionički reli - Rabrenović rutinski, Roko i Milutinović za publiku - Valjevo\nZavršen 1. Mionički reli – Rabrenović rutinski, Roko i Milutinović za publiku\nPosted by: REDAKCIJA VALJEVSKA POSLA in Valjevo 9. July 2017.\tComments Off on Završen 1. Mionički reli – Rabrenović rutinski, Roko i Milutinović za publiku\nVladica Rabrenović, ovoga puta sa novim suvozačem, Anom Golić, zabeležio je i treću uzastopnu pobedu u Šampionatu Srbije u reliju. Popularni Šved tako zadržao stopostotni učinak, postavši najozbiljniji kandidat za odbranu titule šampiona Srbije. Rabrenović je na devet voženih specijalnih ispita zabeležio svih devet najboljih vremena, tako da njegova pobeda nijednog trenutka nije bila upitna. Čak ni kašnjenje u poslednju vremensku kontrolu i 10 sekundi penalizacije nisu uticali na ubedljiv trijumf na premijernom reliju u Mionici.\nKoliko god pobednik bio izvestan, toliko su Đanluka Roko i Željko Milutinović priredili brojnoj publici spektakl u borbi za drugu poziciju generalnog plasmana! Italijan u „Subaru Impreci WRX Sti“, kojem je ovo prvi reli sezone, koristio je snagu svog vozila naspram „Renoa Klio RS“ poznatog Valjevca, koji pak bolje poznaje teren u svom „komšiluku“, na specijalnim ispitima koje je mnogo puta u karijeri vozio. Već od uvodnog specijalnog ispita njih dvojica su vozili za svaku desetinku, pa su nakon dva specijala bili potpuno izjednačeni! I u nastavku situacija je bila ista, na opštu radost publike, a ključnu prednost za rasplet Roko pravi na dva poslednja specijala. Pred završne vožnje „Markova crkva“ i „Brežđe“, Italijan je imao tri sekunde prednosti, a do kraja je uspeo da oba puta bude neznatno brži od srčanog Valjevca, došavši na cilj s prednošću od 5,5 sekundi.\nPopularni „Životinja“ je pored trećeg mesta u generalci ujedno i pobednik u klasi III, ispred Aleksandra Dučića. Sjajni Luka Kotorčević je uza volanom „Pežoa 106“ ubedljivo savladao Toma Nikitovića u automobilu „VW polo 1.4“ za pobedu u klasi II, a daleko iza ostaje Nenad Filipović, u „Jugu 1.3“.\nOno što posebno raduje sve aktere relija je odlična organizacija i veliki broj publike kraj staze. Takmičanje je održano bez ijednog, pa čak i najmanjeg incidenta na stazi, a ceo organizacioni tim predvođen direktorom relija, Vukašinom Tomićem, odradio je posao maestralno. Jedini problem svima bila je velika vrućina, a najteže je svakako bilo takmičarima u čijim trkačkim spravam je bilo čak i više od 50 stepeni Celzijusa!\nSAKSS/ Igor Marković\nPrevious: VIDI SRBIJU, VIDI VALJEVO… SAVRŠEN ODMOR TI JE NA DOHVAT RUKE – VALJEVO U BEOGRADU\nNext: VIPOS vrši upis brucoša koji su položili prijemni na drugim fakultetima


Besnik Hasi - Blic Sport\nATMOSFERA NAJJAČI ADUT Hasi: Naš teren može da bude zastrašujuć, znam šta čeka Sporting u Pireju\nTrener fudbalera Olimpijakosa Besnik Hasi rekao je da utakmica protiv Sportinga "definitivno nije finale" i dodao da će njegova ekipa uraditi sve da odigra dobro prvi meč u Ligi šampiona.\nSTRAH OD PANIKE Hasi: Ako rano primimo gol meč može da krene naopako\nTrener fudbalera Olimpijakosa, Besnik Hasi, izjavio je pred revanš meč trećeg kola kvalifikacija za Ligu Šampiona protiv Partizana da njegova ekipa, i pored odličnog rezultata u Beogradu, ne sme da primi rano gol.\nNE JENJAVA OKRŠAJ U ATINI Navijači Olimpijakosa ponovili lekciju treneru Albancu: Kosovo je Srbija\nNavijači Olimpijakosa gde god mogu pruže podršku našem narodu. Uradili su to i u poslednjem testu pred dolazak u Beograd na utakmicu sa Partizanom, ponavljajući tako treneru ekipe Besniku Hasiju gde se nalazi Kosovo.\nPOSLEDNJI TEST Remi Olimpijakosa pred dolazak u Beograd, Vuković igrao od 1. minuta\nFudbaleri Olimpijakosa ne stižu u Humsku, na prvi čin dvomeča sa Partizanom, na pobedničkim krilima. Grčki prvak je u poslednjoj proveri odigrao nerešeno 1:1 sa Asteras Tripolisom.\nRIVAL PO MERI Trener crveno-belih zadovoljan: Znamo Partizan, mogli smo i gore da prođemo\nTrener Olimpijakosa Besnik Hasi je zadovoljan žrebom za treće kolo kvalifikacija za Ligu šampiona, koji je atinskim crveno-belima podario Partizan za rivala.\nAlbanski fudbalski trener Besnik Hasi novi je šef stručnog štaba Olimpijakosa, saopštio je grčki klub.\nNe valja kad ne trenira, ni kada previše trenira: Mitrović opet na meti kritika\nTrener Anderlehta Besnik Hasi ponovo se žali na našeg reprezentativca Aleksandra Mitrovića, a ovog puta mu je zamerio što previše trenira!\nTrener Anderlehta upozorava Mitrovića: Moraš da smanjiš tempo, premorićeš se\nTrener Anderlehta Besnik Hasi zadovoljan je partijama Aleksandra Mitrovića, ali je naglasio da srpski reprezentativac mora da smanji tempo što se tiče treninga, jer može vrlo brzo da se umori i istroši.\nMitrovićeve suze dale snagu Anderlehtu za pobedu, klub se neće žaliti na kaznu\nFudbaler Anderlehta Aleksandar Mitrović propustiće utakmicu protiv Genka, pošto je rukovodstvo kluba odlučilo da ne ulaže žalbu na kaznu i crveni karton koji je dobio u derbiju protiv Briža.\nBelgijanci hlade Mitrovićevu usijanu glavu\nNije ni čudo što ga u poslednje vreme belgijski mediji nazivaju “belim Balotelijem”. Napadač Anderlehta Aleksandar Mitrović ponovo je dospeo u novine ne zbog golova ili asistencija već zbog problematičnog ponašanja, budući da posle duela sa Varegemom, kada je zamenjen, nije želeo da pruži ruku svom treneru.


Andrija Zivković Archives - Page 2 of 2 - Kolubarski Info\nTag: Andrija Zivković\nLAJKOVAC: Za seoske puteve 30 miliona dinara\nredakcija February 19, 2018 0 Komentara\nOpština Lajkovac je u ovoj godini izdvojila 30 miliona dinara za nekategorisanu seosku putnu infrastrukturu, čime će biti finansirana rekonstrukcija i asfaltiranje oko 10 kilometara puteva. Prva seoska saobraćajnica koja\nPriključenje Slovca i Ratkovca na akumulaciju „Stubo – Rovni“\nredakcija February 17, 2018 0 Komentara\nVodosnabdevanje je veliki višedecenijski problem opštine Lajkovac i prioritet aktuelnog rukovodstva. Predsednik opštine Andrija Živković sa saradnicima obišao je gradilište u selu Slovac, gde je u toku izgradnja cevovoda dužine\nLajkovac: Zatvoreni plivački bazen do kraja maja\nredakcija February 16, 2018 0 Komentara\nPoslednjih desetak godina najavljivana je izgradnja plivačkog bazena u Lajkovcu, dva puta postavljan kamen temeljac, ali se poslednje dve godine napokon ozbiljno radi na ovom projektu. Prilikom obilaska radova predsednik\nNAPREDUJE IZGRADNJA BAZENA\nU Sportsko-rekreativnoj zoni Lajkovca u toku je izgradnja zatvorenog plivačkog bazena, objekta koji nedostaje ovoj opštini i koji je dugo najavljivan. Prilikom obilaska radova predsednik opštine Andrija Živković izjavio je


SMS pomaže otkrivanju prevara\nKrstarica 19. februara 2005. 00:00\nKompanija MasterCard International (Purchase, Njujork) je globalna kompanija za obavljanje bankovnih transakcija pomoću kartica. Poseban problem pri korišćenju kartica predstavljaju različite prevare i zloupotrebe. Zbog toga se već preduzimaju različiti koraci zaštite kao što je, na primer, pozivanje vlasnika u slučaju nekih rizičnih transakcija. To se obavlja pomoću takozvanih call centara – telefonskim pozivom vlasnika, što vrlo često nema efekta jer zahteva dosta vremena (intervencija često bude prekasna).\nNova ideja za sprečavanje zloupotreba uključuje upotrebu mobilnih telefona i SMS poruka. Kompanija MasterCard ostvariće je zajedno sa kompanijom mBlox (servis provajder mobilne telefonije sa glavnim centrima u Londonu i San Francisku). Nova ideja predstavljaće kombinaciju njihovih već postojećih usluga. Kompanija MasterCard ima već postojeći sistem za sprečavanje prevara pod nazivom Ariston, dok kompanija mBlox po svojoj osnovnoj orijentaciji omogućava SMS komuniciranje svojim korisnicima.\nUdruženim uslugama ovih dveju kompanija nastala je nova usluga pod nazivom Ariston Communicator. U slučaju potrebe (rizične transakcije) banka korisnika obaveštava SMS porukom. Korisnik šalje odgovor na isti način. Sve to može se obaviti za jedan do dva minuta, dok sadašnja usluga obaveštavanja iz call centra zahteva najmanje pola sata ili čak čitav sat vremena. U slučaju potrebe kartica se odmah automatski blokira i transakcija zaustavlja.\nSmatra se da će se na ovaj način efikasnost sprečavanja prevara povećati za 90 odsto. Ova metoda biće i mnogo ekonomičnija za kompaniju MasterCard (i druge), s obzirom na znatno veće troškove koje zahteva postojanje call centara. Danas 47 banaka u Evropi, Aziji i Americi koristi Ariston uslugu kompanije MasterCard. Nova usluga ove kompanije najpre će se testirati u narednih godinu dana, a zatim će uslediti njena zvanična primena. Sa testiranjem se već otpočelo u Evropi u jednoj italijanskoj i jednoj engleskoj banci, a do kraja godine uvešće se i u MasterCard ekspoziturama u Americi i Aziji.


Član Predsjedništva Bosne i Hercegovine Željko Komšić bio je gost dijaspora foruma Bosne i Hercegovine “Danas, sutra i budućnost” na poziv njemačko-bosanskohercegovačkog kulturnog udruženja “Sevdah” iz Frankfurta, prenosi Anadolu Agency (AA).\nU razgovoru sa Bosancima i Hercegovcima koji žive i rade u Njemačkoj, Komšić je rekao da su bh. građani najbolje integrirani u društvo u kojem žive, te da su njihove aktivnosti i podrška od velikog značaja za stabilnost i napredak Bosne i Hercegovine, saopćeno je iz Predsjedništva BiH.\nKomšić je kazao da su njihov trud i spremnost da pomognu svojoj domovini jači od svih pokušaja da se ona opovrgne i uništi.\nKomšić je istakao da u Bosni i Hercegovini, bez obzira na prepreke, postoje politike koje žele da formiraju institucije putem kojih će biti lakše uspostaviti kontakt između naših građana u svijetu i BiH u svrhu poboljšanja kvaliteta iz oblasti nauke i obrazovanja, privrede, ekonomije, kulture i sporta.\nTokom foruma razgovarano je i o trenutnoj političkoj situaciji u Bosni i Hercegovini i izborima koji će biti održani u oktobru.\nIstaknuto je da je potrebno naći adekvatan način za lakše kanaliziranje zahtjeva bh. građana prema institucijama BiH i Savezne Republike Njemačke, te da je neophodno veće učešće dijaspore u društveno-političkom životu BiH.\n← Dodik odbio dati dozvolu da helikopteri OSBiH gase požare u Prozor-Rami\nNa konferenciji Liderske inicijative za Srebrenicu govorili Yushchenko, Tkeshelashvili, Muradov, Vuksanović… →


Pred sutrašnju sjednicu već je sve jasno. ANP i dalje ostaje uslov Sarajeva za imenovanje Zorana Tegeltije za novog predsjedavajućeg Savjeta ministara BiH.\nIz Republike Srpske, po ko zna koji put - jasni i glasni. Srpska i Milorad Dodik nikada neće prihvatiti ulazak BiH u NATO, a pogotovo ne reforme koje podrazumijevaju prenos nadležnosti sa Republike Srpske na BiH, kao što to predviđa ANP, a to su rad i nadležnost Civilne zaštite, visokog obrazovanja i jačanja Direkcije za koordinaciju policijskih tijela BiH u odnosu na MUP Srpske.\n"Epilog, to je naravno poznato sutra, ja ne želim i neću da glasam za taj Akcioni plan i to zbog niza formalnih stvari, niti se zna ni odakle je došao, ni ko je to pisao, u njemu ima dosta netačnosti, mnogo paušalnih ocjena, mnogo nametnutih iznenada upisanih reformi koje bi trebali navodno da prođu, kao što je novo, otvaranja procesa reforme policije, mnogo čega drugog, što naravno ne dolazi u obzir", naglasio je Milorad Dodik, srpski član Predsjedništva BiH.\n"Baš kao što je član Predsjedništva rekao, to se neće desiti, vrlo kratko i jasno, tako da nemamo potrebu da raspravljamo dalje o tome na koji će način to uticati na reformu bezbjednosnih struktura u BiH", izjavio je Dragan Lukač, ministar unutrašnjih poslova Republike Srpske.\nU Predsjedništvu BiH danas burno pred sutrašnju sjednicu. Kod predsjedavajućeg Željka Komšića stigli su ambasadori SDA i Velike Britanije. Izjava nije bilo, već samo šturo Komšićevo saopštenje u kojem se kaže da se ambasadori slažu da je nužno da se BiH kreće prema NATO-u i reformama.\nOdmah nakon odlaska ambasadora, iznenada je u Predsjedništvo stigao i lider SDA. Bakir Izetbegović, prvi put priznaje da cijela politička blokada nije zbog nužnosti usvajanja NATO-a, već jačanja Republike Srpske.\n"Nije ovo samo pitanje NATO-a koji je jako važan, ovo je pitanje Ustava i vladavine zakona. Mi ne možemo dopustiti da se te barijere sruše i ko zna kuda bi to dalje otišlo i šta bi bilo sljedeće poslije NATO-a zaustavljeno od strane entiteta", poručio je Bakir Izetbegović, predsjednik SDA.\nDa se jedno priča, drugo govori, a treće potpisuje od strane SDA već odavno je jasno lideru SNSD-a. Avgustovski sporazum koji su potpisala tri lidera, prema svemu sudeći, ostaće samo mrtvo slovo na papiru i to zbog sarajevskih uslovljavanja.\n"Definitivno neko je htio da to sruši i uspjevaju u tome, nažalost. Imamo tu jednu situaciju koja se bespotrebno usložnila i mogli smo da ostanemo u kapacitetu sporazuma koji je trebalo implementirati, da institucije BiH mogu da krenu naprijed, neko je izabrao drugi način", ocijenio je Dodik.\nZa sutra su zakazane dvije sjednice Predsjedništva BiH. Redovna, na kojoj je zadnja tačka ANP u 11h, i vanredna - izjašnjavanje o predsjedavajućem novog saziva Savjeta ministara odmah nakon završetka prve sjednice.\nPredsjedništvo BiH ANP formiranje vlasti u BiH\nAko se usvoji ANP, NATO bi mogao da preskoči "procedure"


OEBS: Postepeni napredak opštinskih mehanizama za zaštitu zajednica, praznine u zakonodavnom i strateškom okviru - Radio Goraždevac\nOEBS: Postepeni napredak opštinskih mehanizama za zaštitu zajednica, praznine u zakonodavnom i strateškom okviru\nOpštinski mehanizmi za zaštitu zajednica pokazali su postepeni napredak u dostizanju svog punog potencijala, uz postepeni napredak u ispunjavanju svojih osnovnih dužnosti. Praznine u zakonodavnom i strateškom okviru i dalje postoje, ali je napredak ovih mehanizama pokazao da su oni sposobni da pozitivno utiču na zajednice širom Kosova, zaključuje se u izveštaju Misije OEBS-a na Kosovu koji je danas predstavljen.\nKako je saopšteno iz misije OEBS-a na Kosovu, izveštaj „Procena uspostavljanja, funkcionisanja i učinka opštinskih mehanizama za učešće i zastupanje zajednica“, ocenjuje četiri ključna mehanizma na opštinskom nivou za promociju i zaštitu prava i interese zajednica na opštinskom nivou – odbore za zajednice, opštinske kancelarije za zajednice i povratak, zamenike predsednika opština za zajednice i zamenike predsedavajućih skupština opština za zajednice.\nU izveštaju se oscenjuje da je u sva četiri mehanizma ostvaren „skroman, ali neujednačen i nedovoljan napredak“, te podsećaju da je u izveštaju iz 2014. „Procena mehanizama na lokalnom nivou za zaštitu i unapređivanje prava i interesa zajednica na Kosovu“, kojim su analizirani isti mehanizmi kao u ovom izveštaju, zaključeno:\n„Značajni propusti u pravnom okviru ometaju sposobnost institucija Kosova da unapređuju i štite prava i interese zajednica u skladu sa međunarodnim standardima. Nepostojanje detaljnih podzakonskih akata za Zakon o lokalnoj samoupravi ostavlja donosioce odluka i zainteresovane strane bez preciznih smernica o praktičnosti rada i funkcionisanja tri od četiri mehanizma. Iako izrada dokumenata praktične politike nudi dodatne smernice za rad odbora za zajednice, oni nemaju snagu zakona; stoga će uključivanje najvažnijih elemenata tih smernica o praktičnoj politici u podzakonske akte biti presudno kako bi se osiguralo efektivno funkcionisanje mehanizama i usklađenost sa pravnim okvirom.“\nDodaju da, iako su ovi zaključci sačinjeni pre skoro šest godina, ova ocena i dalje je u velikoj meri relevantna.\nPodsećaju da su brojni podzakonski akti o lokalnoj samoupravi stupili na snagu između objavljivanja prethodnog izveštaja i kraja 2019. godine, ali i da veći deo ovog zakonodavstva nije imao direktne i jasno predviđene suštinske zadatke za ove mehanizme.\n„Iako je za Odbore za zajednice (OZ) data neka pravna definicija sa Uredbom o predlaganju opštinskih normativnih akata i izmenom Administrativnog uputstva o stalnim odborima u opštinama, ovaj mehanizam tek treba da pokrene važne zadatke iz okvira praktične politike u svoj set zakonskih obaveza. Poboljšanje pravnog okvira je važno za koherentnost ovih mehanizama i takođe može da pruži potporu za zadatke iz okvira praktične politike, kao što je analiza praktične politike ili budžeta, koja delom zavisi od ostalih aktera na opštinskom nivou,“ stoji u zaključku izveštaja.\nDodaje se i da iako je Administrativno uputstvo za izbor zamenika predsednika opštine iz 2014. godine bilo jedinstven uspeh u tom pogledu, odluka ministra za lokalnu samoupravu o ukidanju administrativnog uputstva u septembru 2019. „umanjuje ograničeni napredak u pravnom okviru koji se dogodio“.\n„Smernice za Zamenika predsedavajućeg skupštine opštine za zajednice iz 2015. godine su pohvalna mera koja pomaže u definisanju ovog mehanizma; međutim, podzakonski akti i dalje u potpunosti nedostaju, posebno za ovaj mehanizam. Okviri praktičnih politika bili su važni za pomoć u razvijanju ovih mehanizama, a institucije vlasti trebalo bi da kreiraju standardizovane šablone za projekte, izveštaje i slično,“ navodi se dalje.\nPodseća se da su takvi šabloni već pripremljeni za OZ, a izrada sličnih dokumenata za ostale mehanizme predstavljalo bi prednost:\n„Ovo je posebno važno za Opštinske kancelarija za zajednice i povratak (OKZP) koje su i dalje najvažniji mehanizam u redovnom radu i projektima koji utiču zajednice, međutim, nisu mu data standardizovana sredstva za vršenje njegovog mandata.“\n„Uprkos nedostacima u pravnom okviru, ovi mehanizmi su pokazali da mogu da budu važni zagovornici opština u kojima su operativni i dali su jasne suštinske rezultate sa koristima za zajednice kojima služe. Uspostavljanje ovih pozicija gotovo širom Kosova i dalje je važno dostignuće, kao i odabrane kategorije koje su zabeležile znatan napredak. OKZP su posebno uspele da ostvare važan napredak u većini kancelarija koje sprovode zakonski propisane zadatke, međutim, slično ostalim mehanizmima, iako se može smatrati da dostižu minimalne aspekte pravnog okvira, one dobijaju mnogo nepovoljnije rezultate u odnosu na ambicioznije aspekte iz svog okvira praktične politike,“ ističe se.\nSa druge strane, ZPOZ, i donekle ZPSOZ, „pokazali su da su se prilično dobro integrisali“ u strukturu odlučivanja u opštinama širom Kosova.\n„Iako bi mogli da imaju koristi od bolje definisanih zadataka, njihovi rezultati su generalno zadovoljili najvažnije aspekte njihovog pravnog i okvira politike, što je značajno postignuće,“ navodi se u OEBS-ovom izveštaju.\nZaključuje se da nerazvijenost pravnog okvira predstavlja značajnu prepreku ovim mehanizmima, „kao što je ponekad i odsustvo inicijative samih mehanizama“.\nU izveštaju se preporučuje da institucije centralnog i opštinskog nivoa ojačaju mandate opštinskih mehanizama za zaštitu zajednica inkorporacijom njihovih dužnosti i odgovornosti iz strateških dokumenata u podzakonska akte, jer će ih, kako stoji u saopštenju OEBS-a, ovo učiniti pravno obavezujućim i ojačaće vlasništvo na nivou vlade i održivost u procesu praćenja osnivanja i funkcionisanja ovih mehanizama.\n„Dobrobit i ljudska prava nevećinskih zajednica na Kosovu i dalje su uglavnom na plećima ovih mehanizama i stoga je podrška svih zainteresovanih strana njihovoj pozitivnoj putanji i dalje od vitalne važnosti“ – stoji u zaključku izveštaja.\n„Zaštita zajedničkih vrednosti i interesa koje dele nevećinske zajednice na opštinskom nivou od presudnog je značaja u obezbeđivanju da pripadnici tih zajednica mogu značajno da doprinesu društvu u celini. Opštine su osnovni čvorovi vlasti i od ključnog su značaja u promociji i zaštiti prava i interesa zajednica, i putem ovih mehanizama, te verujemo da je jača saradnja između vladinih i opštinskih institucija presudna za uspostavljanje i rad ovih mehanizama,“ rekla je Nadica Pavlovska, šefica Odseka za zajednice Misije OEBS-a na Kosovu.\nIzveštaj je dostupan na zvaničnoj Internet stranici OEBS-a.


Koji su ključni nalazi izveštaja Evropske komisije o Srbiji? – evropro info\nEvropska komisija juče je objavila Izveštaj o Srbiji za 2021. godinu, u okviru takozvanog Paketa o proširenju, koji sadrži izveštaje o svim državama kandidatima i potencijalnim kandidatima za članstvo.\nKomisija je, zajedno sa objavljivanjem izveštaja, preporučila otvaranje klastera 3: “Konkurencija i inkluzivni rast” i klastera 4: “Zelena agenda i održivo povezivanje”. Konačnu odluku o ovom pitanju donose države članice EU.\nFoto: Guillaume Perigois /Unsplash\nPolitički kriterijumi: Polarizacija i dalje prisutna\nIzveštaj je zabeležio da je u ovom periodu nastavljen međustranački dijalog o izbornim uslovima uz posredovanje Evropskog parlamenta.\n“Međutim, politička klima tokom izveštajnog perioda ostala je polarizovana. Da bi proces bio uspešan, svi politički akteri moraju da se angažuju konstruktivno i u dobroj veri, i sprovedu mere koje su u septembru 2021. godine odredili ko-facilitatori iz Evropskog i srpskog parlamenta tokom međustranačkog dijaloga”, navodi se.\nMandat Narodne skupštine, navodi se dalje u izveštaju, od početka je vremenski ograničen, jer je političko rukovodstvo najavilo nove izbore za najkasnije proleće 2022. Konstatovano je da je Skupština značajno smanjila upotrebu hitnih procedura i usvojila novi kodeks ponašanja poslanika.\n“Međutim, tokom parlamentarnih rasprava i dalje se koristio zapaljivi jezik protiv političkih protivnika i predstavnika drugih institucija koji izražavaju različita politička gledišta. Svi političari trebalo bi da se suprotstave govoru mržnje i doprinesu političkom dijalogu o reformama vezanim za EU, posebno o osnovama demokratije i vladavine prava”, navodi se u izveštaju.\nKada je reč o civilnom društvu, izveštaj konstatuje da je novoosnovano Ministarstvo za ljudska i manjinska prava i socijalni dijalog pokrenulo je niz javnih rasprava, ali da su i dalje su potrebni dodatni napori kako bi se osigurala sistematska saradnja između vlade i civilnog društva. Srbija je, ocenjeno je, umereno pripremljena u oblasti reforme javne uprave, a tokom izveštajnog perioda postignut je ograničen napredak.\nU oblasti pravosudnog sistema, u izveštajnom periodu postignut je ograničen napredak.\n“Ustavna reforma pravosuđa ponovo je pokrenuta u decembru 2020. godine, a planirano je da se završi do kraja 2021. godine. Sistem imenovanja sudija i vrednovanja rada sudija i tužilaca potrebno je temeljno revidirati nakon usvajanja Ustava”, stoji u izveštaju.\nŠto se tiče sprečavanja korupcije, Grupa država protiv korupcije Saveta Evrope (GRECO) zaključila je da je njena preporuka o Agenciji za sprečavanje korupcije ispunjena na zadovoljavajući način. S druge strane, broj optužnica i broj prvostepenih presuda za slučajeve korupcije na visokom nivou dodatno su se smanjili u odnosu na prethodne godine.\nU borbi protiv organizovanog kriminala, izveštaj navodi da je Srbija postigla ograničen napredak. Srbija tek treba da uspostavi uverljive rezultate u pogledu efikasnih istraga, krivičnih gonjenja i pravosnažnih presuda u ozbiljnim slučajevima organizovanog kriminala, uključujući finansijske istrage koje vode ka evidenciji zamrzavanja i oduzimanja imovine stečene kriminalom.\nŠto se tiče slobode izražavanja, postignut je ograničen napredak usvajanjem i pokretanjem ograničenog broja mera u okviru akcionog plana u vezi sa medijskom strategijom.\n“Međutim, verbalni napadi na novinare od strane visokih zvaničnika su nastavljeni, a slučajevi pretnji i nasilja i dalje zabrinjavaju. Većina medijskih udruženja povukla se iz grupe za bezbednost novinara u martu 2021, navodeći kao razlog govor mržnje i kampanje klevete protiv novinara i predstavnika civilnog društva, u kojem je učestvovao i šef poslaničke grupe vladajuće stranke u parlamentu. Ovi verbalni napadi u parlamentu dogodili su se čak i nakon što je u decembru 2020. usvojen kodeks ponašanja”, navedeno je u izveštaju.\nEkonomski kriterijumi: Blagi pad 2020, spore strukturne reforme\nIzveštaj je zabeležio da je privreda Srbije zabeležila je samo blago smanjenje 2020. godine, jer je uticaj krize izazvane virusom COVID-19 ublažen snažnim zamahom pre krize, značajnim i blagovremenim merama fiskalne i monetarne podrške, sektorskom strukturom privrede.\n“Fiskalni prostor stvoren pre krize omogućio je Srbiji da pruži značajnu fiskalnu podršku za ublažavanje krize 2020. i 2021. godine i da značajno poveća kapitalnu potrošnju… Tržište rada zabeležilo je dalje smanjenje nezaposlenosti 2020. godine”, navodi se.\nDodaje se da je ostvaren je određeni napredak u reformama poreske uprave i privatizaciji banaka u državnom vlasništvu. Međutim, druge velike strukturne reforme javne uprave i državnih preduzeća nastavile su da sporo napreduju, produžavajući dugotrajnu neefikasnost. Nije bilo napretka u jačanju fiskalnih pravila kako bi se učvrstila fiskalna politika.\n“Država zadržava snažan otisak u privredi, a privatni sektor je nerazvijen i ometen slabostima u vladavini prava, posebno korupcijom i neefikasnošću pravosuđa, te sprovođenjem poštene konkurencije”, navodi se u izveštaju.\nKada je reč o strukturi privrede, izveštaj beleži da se ona dodatno poboljšala, a ekonomska integracija sa EU ostala je visoka. Međutim, uprkos određenom napretku, kvalitet i relevantnost obrazovanja i obuke ne zadovoljavaju u potpunosti potrebe tržišta rada.\n“Javne investicije nastavile su da se povećavaju s ciljem rešavanja ozbiljnih infrastrukturnih nedostataka nakon godina nedovoljnog ulaganja. Iako su troškovi zaduživanja za mala i srednja preduzeća (MSP) opali, oni se i dalje suočavaju sa brojnim izazovima, uključujući nestabilno poslovno okruženje i nelojalnu konkurenciju”, stoji u izveštaju.\nUsklađivanje sa pravnim tekovinama EU: Napredak u oporezivanju i energetici\nIzveštaj navodi da je Srbija obavila važan posao na usklađivanju sa pravnim tekovinama EU u mnogim oblastima, posebno u oporezivanju i energetici.\nU okviru prvog klastera “Unutrašnje tržište” napredak je postignut u usklađivanju zakonodavstva u oblasti prava privrednih društava, slobode kretanja radnika i slobodi pružanja usluga. Međutim, nije postignut napredak u oblastima slobodnog kretanja kapitala, finansijskih usluga i zaštite potrošača i zdravlja.\nU okviru klastera vezanog za konkurentnost i inkluzivni rast, napredak je postignut u oblastima oporezivanja, socijalne politike i zapošljavanja, industrijske politike, naučno-tehnološkog razvoja i obrazovanja. Što se tiče oporezivanja, socijalne politike i zapošljavanja, Srbija je takođe ispunila merila za otvaranje poglavlja. Međutim, nije postignut napredak u jačanju fiskalnih pravila kako bi se učvrstila fiskalna politika.\nKada je reč o klasteru “Zelena agenda i održivo povezivanje”, Srbija je ispunila merila za otvaranje poglavlja u oblasti energetike. Postignut je napredak u oblasti bezbednosti na putevima i reformi železnice. Takođe je usvojen zakon o klimi, kao i paket velikih energetskih zakona, uključujući nove zakone o obnovljivim izvorima energije i energetskoj efikasnosti.\nSrbija je postigla napredak u oblasti bezbednosti hrane zapošljavanjem osoblja u nacionalnim referentnim laboratorijama i izradom akcionog plana o ribarstvu; o finansijskim i budžetskim pitanjima u pogledu upravljanja sopstvenim resursima; i o regionalnoj politici u pogledu finansijskog upravljanja.\nŠto se tiče klastera “Spoljni odnosi”, ukupni obrasci Srbije u usklađivanju sa zajedničkom spoljnom i bezbednosnom politikom EU ostali su uglavnom nepromenjeni. Veliki broj akcija Srbije bio je u suprotnosti sa stavovima EU o spoljnoj politici. U 2020. godini stopa usklađenosti Srbije sa relevantnim izjavama visokog predstavnika u ime odluka EU i Saveta iznosila je 56%, ali je porasla na 61% od avgusta 2021. Srbija je nastavila da učestvuje u misijama i operacijama EU za upravljanje krizama u okviru zajedničke bezbednosti i odbrambenu politiku.\nTags: Evropska komisija, Izveštaj Evropske komisije, Izveštaj o Srbiji


Predsjednik Srbije Aleksandar Vučić istakao je da je razumio odgovor britanske ambasade u Prištini na njegovo pitanje na čijim izborima su pobijedili Aljbin Kurti i njegova partija i koje države je zastava pred kojom se britanski ambasador fotografisao sa Kurtijem.\n"Hvala vam na jasnom odgovoru. Svi smo sve razumeli", napisao je Vučić na svom Tviter nalogu, povodom odgovora britanske ambasade u Prištini da ne bira kako će njeni sagovornici urediti partijske prostorije.\nBritanska ambasada u Prištini je, povodom pitanja Vučića zašto se britanski ambasador fotografisao sa Aljbinom Kurtijem ispred zastave Albanije u Prištini, odgovorila da ona ne bira kako će njen sagovornik, u partijskom svojstvu urediti svoje prostorije.\n"Ne biramo mi kako naš sagovornik, u partijskom svojstvu, uređuje svoje prostorije", navela ja britanska ambasada na svom Tviteru, dodajući da je "njen posao da bude u kontaktu sa vodećim političkim igračima na Kosovu".\nU istoj objavi se konstatuje da je "nedavno objavljena fotografija susreta /britanskog/ ambasadora sa jednim od kosovskih političkih lidera privukla pažnju u cijelom regionu", prenio je "Sputnjik".\nVučić je ranije danas, takođe na Tviteru, upitao britanskog ambasadora u Prištini Nikolasa Abota na čijim izborima su pobijedili Kurti i njegova partija i koje države je zastava pred kojom se fotografiso sa Kurtijem.\nPredsjednik Srbije upitao je i da li bi Velika Britanija prihvatila da njen predstavnik ode na zvaničan susret sa srpskim članom Predsjedništva BiH Miloradom Dodikom, a da iza njih bude zastava "neke treće države".\nVučić je rekao novinarima da je "očigledno" da Velika Britanija "prihvata Kurtija kao kandidata za premijera Albanije".\nKurti, čija je partija osvojila najviše glasova na proteklim izborima na Kosovu i Metohiji, zagovornik je takozvane velike Albanije, a slikao se sa britanskim ambasadorom ispred zastave Albanije.\n705 glasova 80%


Paneta: Al Kaida trenutno najslabija od napada na SAD 2001.\nDirektor američke Centralne obavještajne agencije (CIA) Leon Paneta rekao je da je Al Kaida trenutno "vjerovatno najslabija" od napada na SAD 2001, jer u Afganistanu djeluje svega između 50 i 100 njenih ekstremista, dok se preostali kriju u planinama Pakistana.\nPaneta je naveo da SAD od početka 2000-ih nisu imale dobre informacije o kretanjima prvog čovjeka Al Kaide Osame bin Ladena, kao i da je ta teroristička mreža pronašla "pametnije načine" da pokuša napasti SAD.\nOn je dodao da je "posebno zabrinjavajuće" to što se Al Kaida sve više oslanja na operativce koji nemaju dosije kriminalnih ili terorističkih aktivnosti ili na one koji žive u SAD.\nAmerički predsjednik Barak Obama odlučio je da poveća američko vojno prisustvo u Afganistanu, kako bi spriječio povratak Al Kaide. Očekuje se da će do jeseni u toj zemlji biti raspoređeno 98.000 američkih vojnika.


Vučić: Sledeće sedmice razgovori o vladi - 24.05.2016, Sputnik Srbija\nMandatar za sastav vlade Aleksandar Vučić izjavio je danas da će SNS početkom sledeće sedmice uputiti poziv svima koji su otvoreni za razgovor o budućnosti... 24.05.2016, Sputnik Srbija\nMandatar za sastav vlade Aleksandar Vučić izjavio je danas da će SNS početkom sledeće sedmice uputiti poziv svima koji su otvoreni za razgovor o budućnosti Srbije, što ne znači da će sa svima praviti koaliciju.\n„Ako nekoga budete videli u razgovorima, to ne znači da će biti deo vlade, nego da smo spremni da razgovaramo o važnim problemima, u društvu, većoj međusobnoj toleranciji, o tome šta možemo da uradimo u narednom periodu“, rekao je Vučić na konferenciji za novinare.\nOn je rekao da želi da napravi tim od ljudi koji neće praviti nikakve kalkulacije, ni političke ni partijske, već koji su spremni da predano rešavaju probleme u Srbiji.\n„Insistiraću na timu koji će potpuno da se posveti rešavanju problema u Srbiji, a ne da se bavi stranačkim i bilo kojim drugim partikularnim interesima“, rekao je Vučić.\nVučić je rekao da još nije u prilici da govori o personalnom sastavu vlade, ali je istakao da mu treba borbena vlada i borbeni ljudi u vladi posvećeni ciljevima, bez obzira na teškoće.\n„Još ne znam imena ministara“, rekao je on i dodao da se ne radi o tome da li će vlada biti ekspertska ili stranačka.\nNa pitanje novinara da li prisustvo Mihajlovićeve i Selakovića znači da njih dvoje ostaju u vladi, Vučić je rekao.\n"Ja bih voleo da to budu, ali o tome tek treba da se dogovorimo. Oboje su vredno radili“.\n„Blizu sam borbenoj vladi, sa jasnim, nedvosmislenim i preciznim ciljem. Trebaju mi borbeni ljudi, bez obzira na to da li su u nekoj stranci ili ne, ljudi koji će da se biju za dogovorene ciljeve i kad je teško, a ne da na prvoj krivini napuste voz“, poručio je Vučić.\n24 Septembar 2015, 22:35\nOdgovarajući na pitanje o broju ministara u novoj vladi, Vučić je rekao da će biti jedan ministar manje, ali da svakako neće biti veća vlada.\nKako je rekao, cilj je da se ujedini Srbija i da se svaki čovek, bez obzira na političku orijentaciju, doživljava kao svoju, jer „zna da ćemo se boriti za svakoga, bez obzira na to ko je u njihovom mestu osvojio vlast“.\nOn je najavio, takođe, da će sa ključnim ministrima provoditi po sedam dana u raznim gradovima Srbije, navodeći da će to prvo uraditi u Nišu. Vučić je rekao i da će uvesti prijem za građane.\n„Lično ću primati građane, želim da budemo bliži ljudima. Jednom nedeljno ću od pet ujutru do osam primati sve građane koji žele prijem u Vladi, da bih od osam mogao da se posvetim drugim obavezama“, naveo je Vučić.\nEkonomski rast — malo čudo\nVučić je, govoreći o ekonomiji, istakao da su pred Srbijom važne godine i da će rast ove godine ići od 2,5 odsto, a sledeće iznositi 4 odsto.\n„Mnogi su mi se rugali što sam govorio o zlatnim godinama srpske istorije. Svi su malo bežali od te teme, malo se plašeći da li je to istina jer to i jeste neka vrsta malog čuda“, ocenio je mandatar.\nMeđu zadacima za novu vladu naveo je i rešavanje pitanja 11 preduzeća koja su, kao je rekao, defakto bankrotirala, a vlada ih je štitila zbog ljudi koji tu rade.\n„Za neka smo našli rešenje, za neka tražimo, a za neka možda nećemo ni da nađemo rešenje“, rekao je on i kao primer naveo „Galenku“, za koju, kako je reko, postoje tri potencijalna kupca.


Ostani kod kuće...i kreni!\nDr Svetlana Goga Kostić je sertifikovani trener Rekonektivnog isceljivanja i vodič kroz antistres mentalne treninge. Primenom ovih metoda ona uči ljude kako da se sami iscele od depresije, anksioznosti i drugih emotivnih smetnji, kako da sačuvaju svoje fizičko, mentalno i emotivno zdravlje i svoje međuljudske odnose dovedu u harmoničan odnos.\nU svojoj novoj knjizi Ostani kod kuće…i kreni Goga Kostić daje vrlo jasna i praktična uputstva kako da naučimo da ostanemo u svom telu, krenemo u samoistraživanje koja nas upućuju u saznanja o namernim podsvesnim željama i time dođemo do isceljenja od patnje.\nMere zaštite koje su preporučene tokom pandemije korona virusa su veoma jasne poruke od Univerzuma kako da ubrzamo to isceljenje. Zato je važno da znamo kakav značaj ima fizički dodir. Veoma mali broj ljudi zna da se dodirom najbrže prenose sve podsvesne informacije sa jednog čoveka na drugog. Kada dodirnete neku osobu ostaje vaša DNK na površini kože te osobe.\nPomoću ove knjige otkrićete kako da prepoznate traume iz prošlih života i da ih iscelite.\nPomoći će vam da shvatite koliko je važno da volite sebe i kako da svojoj deci pomognete da zakorače u taj proces, dozvolivši im da izraze svoje emocije, da pokažu kada su tužni, ljuti ili uplašeni. Naučiće vas kako da otvorite svoje srce i u njega primite potpuno iskrenu RADOST.\nKnjigu Ostani kod kuće i kreni objavila je renomirana i ugledna izdavačka kuća i štamparija Čigoja štampa, koja je za 25 godina postojanja razvila i vlastitu izdavačku delatnost. Do sada je Čigoja štampa objavila preko 2000 naslova. Vremenom su izdavačke preokupacije postale filozofija, teorija, religije, književnost, politika, sociologija, istorija. Povremeno se objavljuju i naslovi iz medicine, nauke, istraživački projekti i bibliofilska izdanja.\nČigoja štampa/Dr Svetlana Goga Kostić/knjige/Ostani kod kuće i kreni\nKontrast izdavaštvo objavilo dugoočekivanu knjigu Roberta Grina


Ovo dugme u automobilu smanjuje potrošnju goriva, da li ga i vi imate? | City Magazine\nOvo dugme u automobilu smanjuje potrošnju goriva, da li ga i vi imate?\nAUTOR: Filip Milosavljević 14 Jun, 2022\nKada dođe toplo vreme, jedva čekamo da pustimo klima uređaj u automobilu i rashladimo se što pre, jer uopšte nije prijatno biti u vrućem vozilu na visokim temperaturama. Ako vam kažemo da postoji dugme koje uz rashlađivanje omogućava i da smanjite potrošnju goriva, verujemo da ćete biti vrlo zainteresovani.\nNe, ovo nije neki trik iz futurističkih vozila, većina novijih automobila ima dugme za recirkulaciju vazduha, a ono je obično smešteno blizu točkića za podešavanje temperature i ima sliku automobila sa strelicom u okviru sebe. Ono zapravo dozvoljava klima uređaju da koristi vazduh iz unutrašnjosti kabine za rashlađivanje.\nKada se uključi ovo dugme, ono pomaže klimi da brže rashladi unutrašnjost vozila, sprečava ulazak zagađenog vazduha i izduvne gasove, kao i polena i drugih alergena, a pored toga manje opterećuje rashladni sistem i omogućava da sistem za vazdušnu filtraciju duže bude čist.\nPored svega navedenog, smanjuje se potrošnja goriva jer se koristi manje energije za korišćenje vazduha iz unutrašnjosti nego onog koji je napolju. S obzirom na sve veće cene goriva, ovo uopšte nije zanemarljivo, naročito ako ste prinuđeni da svakodnevno vozite automobil.\nKorišćenje ovog dugmeta preporučuje se pri velikim vrućinama, kada je velika gužva i želite da sprečite ulazak prašine i prljavštine u kabinu, kao i kada je visok nivo polena, a vi ste alergični. Ne preporučuje se korišćenje tokom hladnih, zimskih dana, kao i tokom kišovitih i dana sa visokom vlažnošću.\nIzvor: Motor Biscuit\nNaslovna fotografija: Samuele Errico Piccarini on Unsplash\n#automobil #gorivo #klima uređaj\nKako da klima troši manje: Podesite termostat na ovaj podeok i ne brinite\nPo ovako paklenim danima život bez klima uređaja je nezamisliv. Ipak, čim se uhvatite za daljinski, nameće se još jedno…\nKada uđemo u parkirani automobil tokom sunčanog letnjeg popodneva ponekad se bukvalno osećamo kao da ulazimo u rernu. Vazduh unutar…\n5 prednosti Safarija u odnosu na Google Chrome\nU prošlosti, Safari je bio nedovoljno dobar brauzer, zbog čega su mnogi korisnici Apple uređaja radije koristili Google Chrome. Danas,…\nFotkanje telefonom napolju: Sa ovim trikovima nema greške\nLeto je sezona putovanja, odlaska u prirodu, sunčanja i kupanja i druženja na otvorenom. Većina nas će takom svake od…\nOvo su najpopularniji policijski automobili iz serija u Velikoj Britaniji: Kako vam se čine u odnosu na fiću i stojadina?\nPopularna emisija o automobilima Top Gear nedavno je emitovala epizodu u kojoj se govori o filmskim automobilima u serijama i…\nDa vožnja ne bude pakao: Ovo je idealna temperatura na koju treba da podesite klimu u kolima\nLeto sa ekstremno visokim temperaturama i čestim toplotnim talasima u eri globalnog zagrevanja više nije neuobičajeno. Vožnja u takvim uslovima…


Author Marko ĐinđićPosted on 24. januara 2020. 17:00 24. januara 2020. 16:20\nBojan Matić novi je igrač Partizana. 28-godišnji napadač potpisao je ugovor sa crno-belima do 2022. godine, a Partizan će na ime obeštećenja Vojvodini uplatiti 120.000 evra. Ove sezone je...\n"Stara dama" počela pripreme, Lalatovićev cilj – Evropa\nAuthor Milovan LonginovPosted on 4. januara 2020. 22:00 4. januara 2020. 18:20\nFudbaleri Vojvodine počeli su danas pripreme za nastavak sezone, a glavni cilj ekipe Nenada Lalatovića je plasman u kvalifikacije za Ligu Evrope naredne sezone. Lalatoviću se na današnjem treningu...\nSavo Milošević poslao napadača na "kaljenje"\nAuthor Marko ĐinđićPosted on 4. januara 2020. 16:30 4. januara 2020. 16:01\nTrener Partizana Savo Milošević odlučio je da Petar Gigić ostatak sezone provede u Mačvi. Savo ima Umara Sadika i Đorđa Ivanovića, pa mu do kraja sezone Gigić neće biti...\nUEFA: Crvena zvezda prekršila Finansijski fer-plej\nAuthor Nemanja ĐorđevićPosted on 25. decembra 2019. 09:20 25. decembra 2019. 09:26\nCrvena zvezda kažnjena je od strane Evropske fudbalske unije zbog kršenja pravila Finansijskog fer-pleja. Kako je saopšteno iz sedišta UEFA, šampion Srbije sankcionisan je sa 50.000 evra zbog kašnjenja...\nAbubakar i Lalatović najbolji; Duća, Sergej i Radoja u timu decenije\nAuthor Marko ĐinđićPosted on 23. decembra 2019. 13:30 23. decembra 2019. 13:22\nNavijači Vojvodine su birali najboljeg igrača, najboljeg trenera i tim decenije. Takođe, glasalo se za najdražu sezonu, najdražu pobedu i najlepši gol. Sezona 2010/11 najdraža je navijačima Voše, pošto je...\nStanković novi trener Zvezde: Murinjo je pao u nesvest, Miloje previše voli Zvezdu\nAuthor Nemanja ĐorđevićPosted on 21. decembra 2019. 13:40 21. decembra 2019. 13:51\nDejan Stanković, legendarni srpski reprezentativac, i zvanično je postao novi trener Crvene zvezde. Čovek sa najviše nastupa za naš državni tim, dete i nekadašnji kapiten šampiona Srbije, čuveni prvotimac...


SPREMA SE BOKS SPEKTAKL Jubilarna 60. "Zlatna rukavica" u Areni\nPrestižni međunarodni turnir u boksu, koji ove godine slavi jubilarni 60. rodjendan, "Zlatna rukavica", održaće se u Beogradskoj areni od 23. do 25. novembra.\nOčekuje se učešće boksera iz oko 20 zemalja, a zanimljivo je da je selekcija Kine već prijavila dolazak.\nPredsednik organizacionog odbora "Zlatne rukavice 2017" je gradonačelnik Beograda Siniša Mali, a finale je zakazano za 25. november od 19 sati, uz besplatan ulaz.\nČuveni "Meč šampiona" za trofej "Zlatna rukavica" prvi put je održan 1957. godine, kada je počelo zlatno vreme jugoslovenskog i srpskog boksa, a prestižni trofej osvajali su legendarni asovi Marijan Beneš, Mate Parlov, Mirko Puzović, Bratislav Ristić...\n- Nova renesansa srpskog boksa počinje sa "Zlatnom rukavicom", jer je boks predugo apstinirao, a radnička klasa bila bez svojih sportskih heroja koje je imala upravo u bokserskim šampionima. Publika može očekivati istinski spektakl, vatrene borbe u ringu i vrhunsku scenografiju poput onih u Las Vegasu. Naša reprezentacija putuje na pripreme u Makedoniju, jer hoćemo da imamo spremnu ekipu za izlazak pred beogradsku publiku. Panić, Stošić, Živanović, Babić, Stanojević i Stanković predstavljaće nacionalnu selekciju, verujući da među njima ima budućih Olimpijskih pobednika - izjavio je predsednik Bokserskog saveza Srbije Nenad Borovčanin.